High Class Nih Fur Chung Kawlram Chung Paoh Pastor Te Bus Ticket Alak In A Pek Hna – THE CHINLAND POST\nHigh Class Nih Fur Chung Kawlram Chung Paoh Pastor Te Bus Ticket Alak In A Pek Hna\nSalai CungCung|2019 August 26| High Class Express nih Fur chung August thla thawk in September thla tiang Hakha le Yangon kar telh in kawlram chung ah biaknak lei kip pastor pawl cu Bus Ticket alak in an pek hna tiah kan theih.\n“Tubantuk in kan tuahnak a ruang cu, fur chung bawmhnak kan tuah khi a si. Hi pastor te alak in Bus ticket kan tuahpiak mi hna cu Khirhfa lawng si lo in a dang biaknak dang a si mi Buddhist pawl zong an i tel ve ko. Biaknak lei in Pastor sinak ministry Card a ngei paohpaoh nih Bus Ticket cu alak in lak khawh a si. Tu tiang ah Hakha lei in cun an um rih lo nain Yangon to Hakha ah cun pakhat a um cang” tiah Hakha High Class motor Gate in tuanvo ngeitu pakhat nih The Chinland Post ah a chim.\n“High Class nih a dang promotion kan tuahmi cu, Ticket man voi dang 35000 le 300 in lak tawnmi kha 32000 le 300 in a si i rawl danghnak tu kha a um ti lo. Cun minung pakhat min lawng tein Ticket pa 10 kan sin ah a chuahpi khawh ah cun alak in voikhat kal khawh a si. Hmailei zeitindah promotion kan tuah lai ti cu chim awk a tha rih lo a mah le thil si ning hoih in kan kal te lai. Mizapi caah a tha bik in kan i zuam peng ko rih lai, mizapi lei zong nih kan palhnak le kan tlamtling lonak tete rak kan theih thiam u law, kan mah lei zong nih hi nak tha deuh in kan i zuam chin lengmang lai” tiah Hakha High Class motor gate in tuanvo ngeitu pakhat nih a chim chap.\nHigh Class Express cu Chin ramkulh chung ah Hakha to Yangon le Yangon to Hakha hi a si. Zarhkhat chung ah Zarhpi ni nikhat lawng i dinh in nidang vialte cu an chuak peng. High Class Gate cu Hakha ah 2018 January thla in rak hunmi a si tiah kan theih.\nPrevious Tikir Khuami nih Vomkua Khuami Dinti Lakmi an Hrawhpiak Hna timi Fianternak\nNext Pu No Than Kap; Chinmi Nih Kan Sungh Fak Bikmi Cu Nawlngeihnak A Si


- Page 4 of 321 -\nRalhrang Nih NLD Party Chungtel A Tlaih Mi Hna Cu Tam Lawlaw\nMay 11, 2022 hleicung@gmail.com Leave a comment\nSAC ralkap nih nawlngeihnak a laak hnu in NLD Party chairman Daw Aung San Su Gyi telh in party chungtel 917 tlaih an tong. Cu chung in party chungtel 209 hna cu an umnak inn le an ngeihchiah laakpiak an si, tiah NLD party Central Working Committee nih nihin May\nKhah!, Kani Peng SAC Ralkap Camp Pakhat Cu PDF Ṭangrual Phu Hna Nih An Lak\nSagaing ramṭhen, Kani peng Alayhcun khua ah umhmun khuarmi SAC ralkap le Pyusawthi 50 umnak camp cu, PDF ṭangrual phu hna nih May 10 zinglei ah kan kah hna i kan laak khawh, tiah PDF-KLG nih cathanh an chuah. May 10 zing sml 7:00 hrawng ah KLG PDF- MPDF, DRPA,\nPu Ngun San Aung A Tlau Lo E A Cawl Cang Rih Ko\nChin state Ralhrang an pu a tlau lo e, pu Ngun San Aung le Major General Myo Htun Hlaing nih Chinram covid rai khamvennak nihin ah kan tuah ve an ti.crd-salai William HC, Thawng dang relchap- SAC nih an rak hrenhmi Pu Siang Mang inn pek ṭhan a si cang,\nPoi Tuk Ee Ralhrang Nih Parte Khua Inn An Khang\nFalam Peng Parte Khua Inn 6 SAC Ralkap Nih An Khangh! Chin ramkulh, Falam pengchung um mi Parte khua inn 6 cu nizaan May 10 ah SAC nih an khangh, tiah khuachung mi nih an chim. Parte khua cu Falam-Kalay motor lampi ah a um mi khua a si i,\nEDF Pasaltha Hna Le Ralhrang An I Kahdoh Ruangah Zei Sualnak Ngei Lo Mipi 1 A Nunnak A Liam + Video\nTanintharyi Division, Dawei Township, Kin Pun Chone khua pawngah may 10 nii ah khan ralhrang le Eastern Defense Force- EDF pawl kahdohnak a chuak. Ralhrang lei EDF kahdohnak ah ralhrang lei in minung pakhat a thi I minung pahnih nih hliam an tuah tiah thei a si. Cun Eastern Defense\nChindwin Tiva Ah SAC Ralkap Ca Datsi Phurtu Tilawng 4 PDF Nih An Tlaih\nSagaing ramṭhen, Chindwin tiva thluan ah PDF nih hmunhma venhimnak an tuah lioah Monywa in Humalinkhua lei ah a kal ding tilawng 4 chungah SAC ralkap nih, an hman ding mi datsi an phurh caah PDF nih May 10 ah an tlaih, tiah theih a si. Thilphur tilawng 4 cu\nCNDF Kutin Ralhrang 205 An Thi CNDF 6 Nunnak Liam\nThlakhat Chungah CNDF Kutin Ralhrang 205 An Thi CNDF 6 Nunnak Liam, April thlachung ah Chin ramkulh, Falam peng le Kalay pengchung ah SAC ralkap le CNDF kahdohnak voi 13 a chuak. Hi kahdohnak ah SAC ralkap lei 105 an thi i, CNDF in minung 6 an nunnak a liam,\nAA Le Ralhrang Ruangah Kan Unau Paletwa Peng Ralzaam Dirhmun Cu\nPaletwa peng ralzaam dirhmun, 2022 May 10 – Raltuknak a fah lioah, Chin ramkulh, Paletwa khuapi chungah a rak zaammi khuate mi hna cu kahdohnak a daih pah cang caah SAC nawlpeknak in khuate lei ah an kir cang hna tiah ralzaam camp committee chungtel pakhat nih a chim. Asinain,\nKhah,, SAC Ralkap Sawmnak Remdaih Tonbiaruahnak Ah Hriamtlai Phu 10 An I Tel Lai\nMay 10, 2022 hleicung@gmail.com Leave a comment\nSAC ralkap nih remdaihnak ding tonbiaruah sawmnak ah lungtling in minthutnak a tuahtu hriamtlai phu 7 le NCA ah min thutnak a tuah rih lo mi hriamtlai phu 3 an i tel lai, tiah theih a si.Nationwide Ceasefire Agreement(NCA) minthutnak tuah ding in SAC ralkap sawmnak ah tel aa tim\nCDF Pasal Tha Nun Nak A Liam Mi Salai Thawng Tha Peng A Thaisung Nih A Ttial Mi Ca Te Van Rel Cu\nTlangzar pawng kahdoh nak ah CDF Pasal Tha nun nak a Liam mi Salai Thawng Tha Peng A thaisung nih a ttial mi Ca te van rel cu lungthin a fak chin ko e, Ka dawt mui dawh vakok nun ngei pasal tha Na aupi mi pennak thawng tha cu


LAIMI KAN PA REV.S.LIAN HRE NIH BIAZAI IN APHUAN MI – The Chinlung Post\nTulio ralhrang kawlralkap thiltuah mi konghe pehtlaiin Rev. S. Lian Hre nih biazai a phanmi cu a thatuk hringhran. Tlamtling taktak in a langhter. Ralhrang kawlralkap thiltuah hi minung lungput cu chimlo saram hmanh ah a chiabik mi lungput nak in an zual ko. An tuah sernak hi an zun caan a phan hrimhrim te ko lai. Saya Hre nih attialmi ka vun thil.\nKAWLRAM MITTHLI: Rethei te-in, Aa pawimi fa. Hnukthlum dinh in, Aa pommi fa.Tirawl khaih in, Aa cawmmi fa. A thi le thau, dawptu fapa. Siang meithal he, Ralkap nih cun, Dawtu a nu, A taangkaa ah, Sel in a kah. Sunghno a nu, Mitthli a luang. Hrinhniang fale, Tah thawng a thang. Ralkap kan ti, Mah kaap an si.Hriamtlai ramdang, Tih in an ther.\nHriamhrei ngei lo, Mah ram mipi. Dawtnak ngei lo, zaangraam lo-in. Tlaihkhih siikvelh, Serhsat hrem in. Thongchin chiah le, Ramsa bang thah. Hringtu a nu, Mithli a luang. Lungfah au-thawng, Vulei a tlirh. Ram daw Seino, Li le thal le, David chai he. Tho ve hna maw, Lungfah celh lo. Thih nun ruat lo, Doh ser ve hna.Tih hlah phaang hlah, David Pathian.\nKan biak Pathian, An hmuh ko hna.An bomh lai i, Kan ral Goliath.A calpadar, A kheen ve lai. A molhmi thluak, Rawkin tlu seh. Teinak thantaar, Nan thlai hlan lo. Zuumtu hna nih, Khuup meithal he. Kan doh ve lai, Kan ral khuachia. Pennak tlu seh, Mipi pen ram. Nan taamhaal mi, Democracy. Ngakchuan semmawng, Thil hauh bangin. Kan hauhmi le, Kan nuar hnawhmi. Federal ni, Chuak cang ko seh!Tap hlah ka nu, Ni a chuak lai. Credit: Rev.S.Lian Hre\nRelchih:Kawlram cu minthar pek asi ruangmang cang. United States of Myanmar dirh a si cang. Kawlram ahcun nihin April 1,2021 thawk in ramthar dirh a si cang. Cucu pyidaungsuh hlutraw committee a simi CRPH nih Kawlram federal democracy ram United States of Myanmar dirh a si cang tiah thawngthanhnak a tuah. Cu rualrual in CRPH nihcun ralkap nih an mah duh ning in sermi 2008 Kawlram phunghrampi zong March 31,2021 zan ah hrawh a si cang tiah thawngthanhnak a tuah.


Ball Mill Price List Philippines Gold - HN Bochuang mechanical mining equipment\nComplete Design Of Ball Mill For College Project In Bangladesh\nQuarry Company In Philippines. Prompt : Caesar is a famous mining equipment manufacturer well-known both at home and abroad, major in producing stone crushing equipment, mineral separation equipment, limestone grinding equipment, etc. Quarry hauls P650-M in 2012 …


Pu Tler Ling a nunnak an lak i COVID a si tiah an kan hlen. Pa Khamh Bawi nunnak an lak i cuap zawtnak in a thi tiah an kan hlen rih. – Hakha Cherry\nPu Tler Ling a nunnak an lak i COVID a si tiah an kan hlen. Pa Khamh Bawi nunnak an lak i cuap zawtnak in a thi tiah an kan hlen rih. An ruak hmanh hmuhter loin an kan khangh piak dih chap. Hngal ko nana bakin hmaitonh in an kan hlen. Zei an kan rel loning le an kan namnehning hi ti awk a ttha lo.\nHi zawn ah biahalnak tampi ka lung chuakmi cu; Chin a si i Chinmi lei ah ttang loin, Chinmi a kan thattu ralkap lei ah a ttangmi hna hi An lung a ttha ko rih hnga maw? An i nuam ko rih hnga maw? An rawl eika a thaw ko rih hnga maw?An mitkuh hna teh a thaw ko rih hnga maw?\nLungfahnak pelte tal khi an ngei hnga maw? Mipi kongkau ralkap sinah report an va pek caan ah khin an lung a ttha ko rih hnga maw? Mipi thisen a luantertu tangka an ei ah khin an i nuam ko hnga maw?Mipi thisen le nunnak a liammi an hmuh ah hin i phuhrunnak pelte tal khi an ngei hnga maw?\nChinmi a kan thattu hna hi Chinmi nih kan doh dih a herh timi khuaruahnak pelte tal khi an ngeih caan um ve hnga maw? Asilole kan tangka ruhnak an si tiah mipi hi an kan hmuh hnga dah? Hmaitonh te bakin hal ka duh tuk hna. Ngaihchia, lungfaak le lungrawk a si ko. Credit-Roro Fambawl


Hringtu nu:Ni a fanu ca a kuat mi’Ka fanu December thla hi lakfa puai thla a silo mu. – Lai Lungrawn Post\nHringtu nu:Ni a fanu ca a kuat mi’Ka fanu December thla hi lakfa puai thla a silo mu.\nKa fanu, Sweet December zaan ah ka mithmuh le ka hna theih mi thil nih ka lung a ka nuamh ter lo ngai caah hi ka hin biachahnak kan rak tuah. Kan khua lu ah Nungak tlangval kawp tampi ka hmuh hna, cun Tlangbo le hmun rem ah tampi an um len rih. Sweet December an ti i an i nuam ko hna nain Sweet December a muru taktak an ruat lo, an mak taksa diriam nak lei in Sweet an tuah mi ka hmuh len.\nKa mithmuh mi ka chim hlan ah Christmas hi na fian ka duh hmasa. Thiang thlarau nih Virgin Marry sin ah nau na pawi lai, vawlei mi a khamh tu hna ding fapa na hrin lai a ti lio ah khan, Jerusalem hrawng ah a um ve mi nu tampi nih an theih, siangpahrang nu pawl hna nih an theih. Cu caah Vawlei bawi, khamh tu ah an rel i cu nau cu pawi ve an duh caah a dik lo ning in nupa sualnak an rak tuah len ti a si. Siangpahrang nu pawl zong nau pawi an i zuam an ti. Nungak tampi zong Lakfa hna an rak pawi, Jesuh cu kan mah nih kan pawi ti kha an rak duh, pawi ding in an i tim.\nA si nain Taksa in pawi mi a rak si lo kha an thei lo, Thiangthlarau biathli an tlai kho lo. Cu caah Lakfa an rak pawi len. Hi hi Bible nih a dihlak in a langhter lo nain a tuanbia zoh ahcun a tu ka chim mi ning hi a rak si ko. Cu caah Jesuh pawi an duh ve caah Taksa in Nau pawi an rak i zuam ti a si. Cu caah Jeush a chuah thla ah hin Lakfa tampi an rak chuak men lai. Kha kha a palh ka ti duhnak a si. Taksa fa pawi timi, Lakfa pawi timi hi Christmas a muru a si lo. Thiangthlarau in kan hrintthan ding, Jeush naute kan thinlung ah a chuak, kan lomh ti ding tu a si.\nHi hi Laimi tampi nih kan palh ko rua tiah ka ruah ve caah ka rak langhter nak zong a si. Christmas le December hi nungak tlangval i kawp nak caantha ah hmang hram hlah mu. Nungak tlangval karlak diriamhnak le nuamhnak in na hman sual ahcun Jeush Khrih kha na thinlung ah a chuak kho lai lo. Lakfa timi cu mipi hmai ah ningzak thil a si caah na ralrin ka duh.\nLai khuate tampi zong ah Christmas le Carol vah timi hna hi Nungak tlangval karlak caah caan ttha laknak ah a hmang mi an tam. Cu ti na um ve ahcun na thinlung ah Jesuh a chuak kho lai lo. Cun Vawlei mipi khamh tu a simi kan Bawipa zong aa lawm lai lo. Nai hrawng Sweet December boruak ka zoh tikah ka lung a nuam hrimhrim lo. Hi hnu thla tlawmpal ah a thli tein lainawn nak tampi a chuak sual lai ti zong ka phang. Cu tin hna a si sual ahcun kan khua, kan miphun cung ah chiatserhnak a phortu kan si sual lai.\nCu caah ka fanu, Vawlei khamhtu Naute Jesuh kha na thinlung ah a chuak khawh ve nak ding ah Virgin Marry bantuk in nun i zuam. Na thinlung in an khamh tu Jesuh kha lawm law, cu thawngtha cu mipi sin ah phuang. Taksa diriamnak ah na hman lo ding kan duh piak. An dawtu na nu\nZualko:Mithi kan ngei Hakha Keisih Sang Dawr Thar a um mi.\nPresident vialte nih:Biden an diarpi lio ah’Donald Trump cu pakhat te lawng nih a diarpi ngam.


RAK I ZOH THANTLANG KHUABAWI PU TUM BIK, PHONE AN KA CHONH – The Chinlung Post\nRAK I ZOH THANTLANG KHUABAWI PU TUM BIK, PHONE AN KA CHONH\nFebruary 14, 2021 admin Fiamthu 0\nNusung Htg- Nunu: Thantlang Oh Ka Ṭah Pu Tum Bik. Thantlang mino duh lonak a langh tu pawl minung 100 reng lo a report cang hna tiah Thantlang mino sinin kan theih! An lungfah in phone an ka chonh. An thin phan ning hmuh khawh a si! Rak share cio uh! Please look after yourself. God is with us!\nThantlang No 3 khuabawi Pu Tum Bik nih palik sin ah mino tete konglam hna cu report apek hna tiah thawngpang theih asi. Cu lawng siloin amah bak nih a zulh mi hna zong an um tiah theih rih asi. Hi konghe pehtlaiin laimi biazai phan thiam kan ngeihmi minthang le tulio ramchung buainak kongah biatak tein a cawlcaangmi Nusung nih atimi cu Thantlang Oh Ka Tthah Tum Bik I Zoh tiah alanghter chih. Thantlang ah palik sinah mino tete report ape tu asi tiah thawng an kan thanh. Amah nih a zulhmi hna zong an hmuh tiah alanghter chih. Chirhchan:Nusung Htg-Nunu\nA POITUK PU TUM BIK NIH MINO TETE REPORT A TUAH HNA, PALIT SIN AH\nTUM BIK FAPA SIN HRILH FIANH NAK, HITLUK FAK IN NA KA TINAIN BIACHIA KA CHIM LO


Tulio Kawlram Online Cungah A Hung Lar Ngai Mi Phyo Myat Aung Din Ti Zuar Nak - Khuaruah Har News\nTulio Kawlram Online Cungah A Hung Lar Ngai Mi Phyo Myat Aung Din Ti Zuar Nak\nMyanmar season 3 hlasak zuamnak ah Winner a si mi Phyo Myat Aung cu Myanmar Idol zuamnak a dih hnu in tuchunni tiang dinh ni can ngei lo bak in alar mi anuh ping ngia mipakhat a si. Phyo Myat Aung hlasak lawng hmanh si ti lo in lem cang lei tiang in kar ahlang cuahmah mi a si.\nPhyo Myat Aung cu aluancia kum 2019 september thla lio ah khan Album a voikhatnak cu tlamtling tein arak chuah. Cu achuahmi Album cu a voikhatnak a si caah mipi thazang petu zawng an tam taktak. Phyo Myat Aung cu hlasak lawng hmanh si lo in tuchunni ahcun lem cang lei tiang in a hung cawicang cuahmah ve cang.\nMyanmar season 3 hlasak zuamnak ah Winner a si mi Phyo Myat Aung cu MV thar chuah aa timh caah tuhi biatak tein a cawlcang cuahmah lio pi a si. MV a chuah ding mi caah cun Phyo Myat Aung cu khawlak bak ah din ti thiang zuar in can ahman cuahmah lio a si.\nMyanmar season 3 Winner Phyo Myat Aung cu Myanmar Idol arak luh hlan ahcun a nu he sifak taktak in khua arak sa mi an si. Hmanh sehlaw tu ah cun sifak chungkhar in ahung tthan lian mi a si ko nain kawlram pumpi tiang in minthang pakhar dirhmun ah a hung dir ve cang.\nMyanmar Idol hlasak zuamnak khi zeitluk in dah arak tthat tihmi cu Phyo Myat Aung ah khin a hung fiang ngai ngai. Myanmar Idol hlasak zuamnak cu ahleice in kan mah chin miphun ko ah hin a ttha khun. Myanmar Idol hlasak zuamnak arak ummi ruang ah kan chin miphun a hung lar phah ti u sihlaw kan palh tuk lem lai.\n← MMA Ah Minthang Arak Si Hlan Aung La Nsang Nih Anun Ning Hmanthlak Hmang In A Langhter Mi Cu Uar Um Tak Tak\nKawlram chungah coronavirus zawtnak thatein cheknak hmun (Laboratory) aum lo →\nMizoram hlasak thiam TBC te nuva cu hawi lockdown ruangah lungrethei I kan um lio ah lomhnak in anrak khat\nAchuahni Sunglawi Ah Mitcaw Hna Mitlem Pahra Abunh Piaktu Yan Aung\nTuluk ramah coronavirus ruangah minung 15 an thih than tikah athimi dihlak cu minung 41 an tling cang\nForbes Nih An Langhter Mi Vawleicung Phaisalut Ttha Cem Footballer Mi (10)Hna\nAsian Nu Le President Trump Bia An I Lehnak (+Video)\nNaiteah Obama nih acawkmi intharpi chunglei hmanthlak pawlhna


Myanmar Idol A Kaimi Hna Chungin Mah Hna Pa 3 Chungah Hin Hodah Nazumh Bik? (+Video) – FIAKFAIROCK\nMyanmar Idol A Kaimi Hna Chungin Mah Hna Pa 3 Chungah Hin Hodah Nazumh Bik? (+Video)\nMyanmar Idol zuamnak chungah hin teinak a hmu mi caah cun lunglawmhnak a um ngai ko, asinain mah teinak nih a ralai mi ah hin thinphannak a chuah pi ngaingai ve, mah chungah tu lio Idol in teinak a hmu mi a kai mi hna kawl nungak 2 le Chin Nungak 1 hna chungah hin an thiam ning cu an i tluk ngaingai hna thim awk hi an har ngaingai.\nAn hlasak mi pawl le an Video\nIsreal Ralkap Reserve Officer Hna An Au Ve Cang.\nNi zan i Isreal PM Netayanhu nih Turkey nih Kurdish miphun hna cimit ani timhnak hna ah,Kurdish miphun hna cu a herh ning in bawmh a timhnak hna a rak lanhter cang . Hi konglam i a auchuak mi hnaah hin, Isreal ralkap IDF reserve officer hna cu,a hruaitu hna an si ti si.\nIsreal Prime Minister a rak au hlan ah hin, IDF reserve officer hna nih hin, petition an an pek hna i, Kurdish hna cu eiding,silhfen,sii, intelligence lei le militrary leiah bawmhnak pekkhawh an sinak dingin, an au ti si. IDF officer hna nih cun, petition cu an sign i, cu petition ah cun, Isreal ram cu pakhat asi bantukin, Isreal mi ,Jews te hna cu, ramdang mi anhawikawm hna nih , ankal tak hna i, can chiatuk mi ah ankal tak hna an hmuh tikah cun, zaangfaktuk asi mi ram hna caah cun dirdingin an rak au ve cang.\nCu lio ah cun, ralpi vawi 2 nak lio i, Juda hna dirhmun te hna cu anchim i,kha lio caan i, kaltak an rak simi te hna le juda mi hna nih, an tawrhnak te hna,thisen a luantuknak te hna, le vawleicung nih a kaltak ruangah Juda hna an rumnak cu, an philhkho lonak te hna cu, petition ah cun, MaJor reserve Yair Fink nih a hramthawk in, a lanhter i, petition cu, IDF i rank sangtuk mi hna nih an sign i, kurdisah hna cu bawmh dingin, a tu hi bawmhnak caan cu a si cang tiin Isreal PM le IDF Chief Of Staff Lt.Gen.Aviv Kurchavi hna cu an adress hna i an kuat hna ti si.\nHi bantuk in Kurdish hna caah tthathnamh an ngeihtuk ruang i, aw hi Isreal ramhruaitu hna nih hin, an ngai pawimawhtuk lai ti zong zumh a si. Isreal PM ka bakin Kurdish hna ngaipawimawhnak bia cu arak chuak mi a si caah , vawleicung ramdang mi hna a taktakin cawlcangh hna hlah hmanhsehlaw, Isreral hi cu a taktakin a rawlh duh lai i , thuk deuh zongin a rawlh duh kho men lai ti cu zumh a umtuk mi cu a si.


Rakhine Ramchung Mipi Thahnawnnak Kong Amnesty International (AI) Bu Thawngthanhnak – THE CHINLAND POST\nRakhine Ramchung Mipi Thahnawnnak Kong Amnesty International (AI) Bu Thawngthanhnak\nSalai Bawi Lian Sang| TCP-Kalay| October 14, 2020| Rakhine ram ah Kawl ralkap le AA hriamtlai kharlak dohnak a linsa chin ruang ah ramchung um mipi umnak inn le lo hrawhnak le tlaihkhih le thahnak a thar a chuah chin lengmang mi kong cu Amnesty International (AI) bu nih October 12 ni nikhat ni ah thawngthanhnak a tuah.\nMah bu nih cun Kawlram ralkap nih nuhrin covo buar in an tuahsenak vialte cu UN security council ah Kawlram kong hi a rangnak in a dantat a herh tiah (AI) bu nih a chim.\nA tu lio Kawl ralkap le AA hriamtlai karlak ah raldohnak daih lei panh lo in ramchung mipi harnak a zuar chin. Cucaah UN Security Council nih Kawlram kong cu International court of Criminal (ICC) sin report tuah ding in (AI) Director Ming Yu Hah nih a chim.\n(AI) nih hi bantuk vawlei cung nuhrin covo dohhlatnak cathanhnak a chuah hi vawlei cung Upadi ning in a dohhlat hnu tialmi a si caah a abiapi tuk mi a si tiah Kawlram ramkhellei dohhlat tu Dr. Tin Maung Tan nih VOA ah a chim ve.\nOctober 12 ni (AI) thawngthanhnak September 18 ni ah Paletwa peng um Chin miphun nu kum(44) Ruatuai kawl a kal mi cu vawlei tang phun mi bom ruang ah a nun nak a liam nak kong an chim chih. Mah minu bom lamhnak hmun hi ralkap battalion 289 umnak pawngkam ah a si tiah an langhter. Ref: VOA News\nPrevious Ramleng Um Thimfung Thla Kho Sing 1 Hlei Ah A Cheu Nih Thimfung Thlak chungnak An Ngei Kho Cang\nNext Rakhine Ramkulh Taunggoke Peng Ah NLD MP Palai Minung (3) Tlaih An Tong


Vedio Kum 8 Te Lawng A Si Rih Mi Pate Nih Tutan Thimnak Kongah A Chim Mi A Tanh Mi Party Le A Ruang – The Chinlung Post\nVedio Kum 8 Te Lawng A Si Rih Mi Pate Nih Tutan Thimnak Kongah A Chim Mi A Tanh Mi Party Le A Ruang\nSeptember 15, 2020 admin Kawlram 0\nTutan thim nak kong he peh tlai in kum 8 te lawng a si rih mi pate he interview rak ngai ve.Tutan election ah hin laimi tampi cu NLD a tanh mi kan tampi hna, NLD tanh lo ding ti kan chim duh nak zong si lem loin kan miphun thancho nak ding ca le kan cawisan khawh nak dingah cun mah party mah le miphun tanh timi tehi a rak biapi tuk, cun kan miphun zong a dawh ter ngaingai. Zeihmamh hi lungrual loin cun zei an chuak lem lo.\nTutan zong ah kum 8 ngakchia pate nih zeitluk in dah miphun ah lungrual a herh ning le i tanh a herh zia zong kan vun hmuh khawh than, lai party nan tanh lo ti duh nak zong si lem loin mah le miphun tanh zia a kan cawnpiak tu a si deuh. A video in a chim mite kha rak zoh ve hmanh.\nKa hin Vedio hmet link ah👇👇\nRelchap ,NLD le CNLD Aidan Nak. Newin nih, 1962 HriamNam in Uk nak Alak hnu, 1988 tiang kum 26 chung, Tlangcung mi he, An mah Kawl mi he, Newin nih Tanbo ah Ahman mi pawl hna, nih Tlangcung mi le An mah kawl kan dih lak, 85% hrawngmi nung cu, Newin le Aparty pawl nih,Sal tuah in an kan tuah, Sia Ruah tuar in mipi nih kantuar hna.\nMah pawl kha Kawl Chia taktak cu An si.National League for Democracy (NLD ). 1988 Sept 27 in NLD dirh Asi, Ralkap nih Abomh mi hna, National Unity Party (NUP) Cu, Atu USDP bantuk in, Ralkap nih dir kamh mi arak si Caah, NLD he ho dah ai tei lai tiin, Mipi nih rak conh cio Arak si, NLD nih an kan tei sual lai tiah, Aungsan sukyi inn thong an thlak, Asi nain, 1990 May 27 thim nak cu An van tuah Ciam mam i, NLD nih 89% in a van tei ko ai, State dangdang ah cun, NLD an rak cak dih.


Nunzia Thlengtu Hriamnam Um Chun – Thechinlungnews\nNunzia Thlengtu Hriamnam Um Chun\nZei miphun poh nih misual le mittha lo nun thlennak caah hronak le hremnak hi an hman dih ciomi a si. Vawlei tuanbia ah philh awk a ttha lomi Roman pennak, Babylon pennak le Assyria pennak hna an tthawnnak cu zeitluk in dah mihrem an thiam i ttih an nun, ti in tah an rak si. Nihin tiang zongah minung kan lungput cu “a ka ttih ahcun a nunzia aa remh lai” ti peng a si ko rih hih.\nPastor pakhat nih a nupi cu tthutden hna a chuih hnawh i “cei taktak in dawh kan velh ko lai” a ti tawn. Khuahngal nih “ziah, pastor pi nih hi ti hin na nupi hi na hro i na tlerhkhonh lengmang?” tiah an hal. An nih nih “a ka ttih lo ahcun ka cungah kai te sual lai” tiah a leh hna.\nHringtu nu le pa hna fale cung kan lungput zong cu bantuk cu a si peng ve ko rih. Ka fa nih a ka ttih lawngah a nunzia aa remh lai, timi ruahnak nih a kan hruai. Nu pakhat nih “kan fale cu an tthatnak ding a si ahcun thah hmanh kan thah hna ding a si” tiah a rak ti.\nMinung pakhat nunzia chiahru in nunzia ttha ah i thlen le i remh nak ding ahhin velh, hro, tuk, tlerhkhonh hi hriamnam ttha bik ah minung nih kan ruah peng ko rih. Hi zawnte ahhin, Pathian he kan ruahning aa kalh ngaingai! Kan Pathian hi Bible hmun cheukhat ahcun, “ralkap buu Bawipa” tiah auh a si. A sullam cu “a kut tangah ralkap rel cawk lo a ngeimi ral bawi ngan taktak a si” tinak khi a si.\nBible hmun cheu khat ve ahcun kan Pathian hi kangh a hmangmi meizik le kaphnih har vainam bantuk a si, tiah a ti. A sullam cu, ttih a nung lawlaw, tinak khi a si ko. Cu tluk cun kan Pathian cu ttih a nungmi a si. An nih cu, mi nih ka ttih hna seh, tiah ttihnung mi sinak kha a cawn chommi a si ve lo; a sinak hrimhrim kha ralkap bawi le meizik bantuk in ttihnung mi a si!\nCu tluk in ttihnung a simi kan Pathian nihcun, misual, mifir, le mitthalo hna kan nunzia thlen le remh a kan timh tikah, ttihnung Pathian a sinak pakhat hmanh a hmang lo. “Nan ka zumh lo ahcun kan tuk dih hna lai; nunzia dawh tein nan nun lo ahcun kan thah dih hna lai” ti bantuk in kan ti sehlaw, ahohmanh nih zum loin kan rak um ngam hnga lo.\nSihmanhsehlaw cu bantuk in tukvelh le hrinhronak ttih ruang i nawlngaihnak nihcun minung nunzia taktak a thleng kho lo, timi a hmuh caah kan Pathian nih cucu kan nih misual kan nun thlennak ding caah a hmang duh lo; a thiam tuk nain!\nMisual le mitthalo hna kan nun thlennak ding caah Pathian nih a hmanmi hriamnam cu “dawtnak” tu a si. A mak ngai! Pathian dawtnak lawnglawng nih misual le mitthalo hna kan nun ah thlennak taktak a chuahter khawh! Amen!! Cu dawtnak hriamnam hmang cun, kan kiangkap ah a ummi misual le mitthalo vialte an nunzia le lungput thlenter dih khi kan Pathian nih ttuanvo a kan pekmi cu a si.\nInnchungkhar ah pa nih ka nupi le fale an nunzia i remh hna seh, tiah kan tlerhkhonh hna i kan hro tawnmi hna kha hriamnam dik lo hman a si; nupi le fale nun a thleng bal lai lo! Pale hna nih dawtnak hriamnam tu hmang cang hna u sih!\nNu nih kan pasal le fale nunzia i remh hna seh, tiah phunzai le tlawhciar hriamnam kan hman tawnmi hi a dik lo; pasal le fale nun a thleng kho bal lai lo! Tlerhkhonhnak, velhnak le hronak hriamnam a hmangmi chungkhar cu thlennak siloin rawhralnak tu nih a dawi zungzal hna!\nKhrihfabu zong ah members nunzia i thleng seh, tiah sikcaak, le warning peknak hriamnam a hmangmi hruaitu an umnak hmun ahcun thlarau nau an rawk tawn. Dawtnak hriamnam a hmangmi khrihfabu tu khi a dammi an si deuh!\nRampi uknak zong ah meithal he tlerhkhonhnak le tthihphaihnak in midang nunzia le lungput thlenter a timtu phu khi, ram hrawktu an si zungzal ko lai. Khah, ka bia sau cang. Ka ngol lai. Kan nih cu dawtnak hriamnam dah ti lo zeidang hriamnam hmanh hmang bak hna hlah u sih mu. Dawtnak nih a thlen khawh lomi nunzia ttha lo a um lo hih; hriamnam dang poh cu hrawktu tu an si khah!\nLawmhnak he, Hram Bik Lian\nBe the first to comment on "Nunzia Thlengtu Hriamnam Um Chun"


Kawl Ralkap Nih Chinram Caah Nunnak Pek In Ral Doh An Doh-Salai Lungthli Tum – Chin World News Evening\nApril 23, 2020 Salai Van Hmuhning\nSalai Lungthli Tum: AA nih Paletwa peng cu Rakhine ram a si an ti i chuh an kan timh. Facang phormi motor hmanh fawi tein an luhter duh ti lo, meithal in an kah. Phone tower an phih i a phunphun in Chinmi harnak an pek hna. CNF telh in zeibantuk Chin mibu hmanh nih AA cu kan thawl ngam hna lo, thawl khawhnak thazaang zong kan ngei rih lo.\nNain, Myanmar ralkap Tatmadaw nih thih ngamh in Chinmi vialte kan ral AA an doh hna. Tampi an nunnak an pek beh. Raltuk a si caah Chin mipi thihlohnak zong a um. Tatmadaw nih Paletwa peng ah AA doh hna hlah sehlaw Paletwa cu AA an headquarters ah ai chuah te ding a si. Tatmadaw cu kan huat cio ko, an sualnak chim cawk lo a si. Nain, kan Chinram caah nunnak pek in kan ral an kan doh piakmi hi cu lunglawmhbia kan chim duh lo hmanh ah kan lung tal a fian ve a hau ka ti.\nComment cheukhat: Salai Bik: Khua lai i boom an thlak mi kha teh na philh maw? An thlak mi boom nih khan teh AA maw a thah hna sual nak nei lo mi Chin mi dah?\nSalai Lungthli Tum: Salai Bik , AA um hna hlah sehlaw ralkap nih bomb an thlak lai lo.\nSalai Bik: An um lo bu cun hme an thlak fam cu. An thlak nak khua ah khan AA an um lo bang AA a ho hmanh an thi fawn lo mah boom an thlak mi ruang ah.\nSalai Lungthli Tum: Paletwa peng ah AA an um ruang ah an thlakmi a si. An thlaknak hmun ah AA an um le um lo cu theih khawh si lo, an tinhmi an khen lo zong a si kho. AA bantuk ral um lonak Hakha ah ralkap nih bomb an thla hraw lo.\nZasang Cinzah: Na “Argument” tlawmpal cu “revise” na tuah a tha ko lai. AA pawl hi Chin ram in Kawlralkap nih an thawl khawh hna ahcun, Chin miphun caah a tha” tiah benefit tiang hi cu a dik ngai. Nain “Chin miphun caah Kawl Ralkap nih nunnak an thap” Kan ral an kan doh piak tbk lei argument cu a hleivuan tuk cang. A dik ti lo. Kawl ralkap nih AA an doh cu Chin miphun dawt ruang siloin, Union of , rampi an humhimnak a si.\nNote: Comment cheukhat kan khawmhmi zei dang thil ruangah si loin abiapi ngaimi a si tiah kan rak charmi a si. Careltu nih a relcia nan thiamnak lai kan in nawlpat duh hna. Comment petu pumpak in huatnak pakhat hmanh a um lo. Asinain comment petu pumpak nih a kan hnursuan ko tiah nan ruah ah cun hloh khawh a si. Cun Careltu nih ruah hmanlo (negative mind) in nan kan ruahpiak lonak lai kan in nawl duh chih fawn hna.\nLungrawk Ngaingai Asi: US Pi Cu Thlankhurpi Ah A Cang Ai Mu Tuchun Tiang A Thimi An Tam Khawhning Ngaihchia Taktak Asi


Laos nih Covid-19 in kan thiang cang tiah a thanh | THE CHIN EXPRESS\nLaos nih Covid-19 in kan thiang cang tiah a thanh\nLaos ram ah a donghnak bik Covid-19 mizaw sizung in a chuah hnu ah Laos nih kan ram ah Covid-19 zawtnak a um ti lo, tiah a thanh.\n“Hi hi Covid-19 zawtnak kan dohnak ah hlawhtlinnak nganpi kan hmuhmi a si,” tiah Laos Prime Minister Thongloun Sisoulith nih a chim.\nLaos ram ahhin minung 7 million lengfai an um i ni 59 chung Covid-19 mizaw thar an hmu ti lo. An ram ah Covid-19 ngei hmuhmi dihlak 19 an si i June 9 ahkhan a donghnak bik Covid-19 mizaw sizung in a chuak. Sizung ah Covid-19 mizaw pakhat hmanh an um ti lo.\nPM Thongloun nih media he tonnak an ngeih lio ah, “Laos nih ttihnung tukmi Covid-19 dohnak ah teinak nganpi a hmuh,” tiin a chim.\nCovid-19 zawtnak nih ram hme, ram ngan ti loin vawlei cung ram dihlak dengmang a tlunh hnawh hna i vawlei cung pumpi ah Covid-19 zawtnak ngei hmuhmi dihlak 7 million leng an si cang i, a thimi 400,000 leng an si.\nLaos nih March 30 inkhan ramri a phih i lockdown a tuah. A herh taktak lawngah lengchuahnak nawl a pek hna.\nMay thla dongh lei ah lockdown a tuahmi cu dawrh i sianginn, dawr, zaan onmi dawr, cinema le a dangdang chawlehnak pawl onnak nawl a pek hna.\nAtu bantuk in teinak an hmuh khawhnak dingah nawl ngei tein a ummi mipi pawl le Covid-19 dohnak ah a cawlcangmi sibawi, nurse le thiamsang hna cu PM Thongloun nih a thangthat hna.


Director Nih Ka Memet Zoh Dingin A Ka Hal J.Lo Nih A Chim – FIAKFAIROCK\nDirector Nih Ka Memet Zoh Dingin A Ka Hal J.Lo Nih A Chim\nVawleicung min thang singer le Actress a si fawn mi J.Lo cu Film pakhat (amin lanhter lo mi ) a cannakah cun,director nih ka memet zohdingin a ka hal tiin a chim .A mah ka zohtikah amaktuk ko ka ti i, nan Nu ta vazoh ko tiah ka titikah cun, nangmah ta hi zoh ka duhtuknak a sautuk cang a ka ti,tiin a chim .\nKa thin hungtuk i, na ningzak lo maw??ka ti i,kal tiah ka tthawl tiin a chim. thuamhnaw i thlaknak room ka thuamhnaw hruk dingin aka buaipitu nu pakhat he kan um lio ah,director cu a rak lut ve i, ka hmuh lio ah hin, na thuamhnaw cu,i thlak law, na memet ka zoh duhtuk ko tiah aka ti i, ka thin hungtuk i, ka pumpak thil ah, rak i rawlh duh hlah tiah ka ti tiin a chim mi cu asi.\nNa tuahding mikha va tuah law, kal ko tiah ka ti i, sihmanhsehlaw, amin cu ka lanhter lai lo tiin J.Lo nih cun a chim. film le Music leiah sexy tukin ka lanhzungzal caah hi bantuk hi ka tuah duh lai tiah a ruah mi a si lai tiin a chim i. ka “nih” chuaktuk a si ko tiin a chim len ve .\nA chim rih miah cun,Director te hna zong nih hin, mi hmuh lo-ah cun, zeithil poh hi an rak tuah duh ve ko i, sihmanhsehlaw, mi hmuh lio ah cun, an mizia hi a langkho lem lo i, , ani sumkho ve tuk ko. Director ansi tiin kan ngamhtuk hna ding cu an rak silem lo tiin “Ni” cung in a chim rih mi cu a si.\nBenben Caah A Fans Pawl Nih An Thil Tuah Mi Aidawh Tuk E Thisen Tiang In An Hlut Piak Hna (Hmanthlak Tampi)


A Poi Taktak: Chin State Ah Lunghrinh In Hrenmi 500 Leng An Si Cang I Ramdangmi Khual An Tam Taktak Hi Asi – Chin World News Evening\nA Poi Taktak: Chin State Ah Lunghrinh In Hrenmi 500 Leng An Si Cang I Ramdangmi Khual An Tam Taktak Hi Asi\nAtulio zawtnak ṭihnung Covid-19 zawtnak a chuah hnu in Chin state chungah ramdang in a rung tlawngmi hi minung 469 hrawng an si cang tiah theih a si. Ramdang in Chin state chung a rak tlawngmi pawl cu Tedim ah minung 145 hrawng an um. Cun, Hakha ah minung 16 an um. Thantlang ah 38, Falam ah 72, Tonzang ah 25, Mindat ah 99, Matupi ah 28, Kanpetlet ah 10 le Paletwa ah 36 hna ah an um hna hi. An dihlak in minung 469 an si.\nCu ramdang in Chin State ah a rak tlawngmi hna 469 lakah minung 278 cu chungkhar nulepa sinah an i ṭhum hna. Midang cu sizung, biakinn, sianginn tibantuk ah an i ṭhum hna tiah theih a si. Kawlram chungah a voikhatnak Covid-19 an hmuhmi hi US in a rak tlungmi Tedim pa asi.\nChin State Cozah biachimtu Vuanci Soe Htet Htoo nih a chimmi cu “Tedim mizaw cu dam lei a panh deuh cang ko nain sizung in a chuak rih lo. Hi zawtnak a thiang dih hlan cu sizung in a chuak rih lo. Kawlram chungah avoikhatnak a ngeimi a si caah thlopbulnak (checknak) kan zeimaw zat cu kan tuah rih lai,” tiah a chim.\nChin state ah ni 14 chung Covid-19 zawtnak an ngeih le ngeih lo thlopbul ding le zohkhenh ding minung 500 hrawng an um cang tiah Chin World nih a tarlangh. Chirhchan: Chin World\nMai Zbiak Kim Nih Paletwa Ralzam Harnak Tongmi Caah 927,500 MMK Zohcun Tlak Taktak Asi\nC Van Thawng Kam Nih CNF le Paletwa Chinmi Hartongmi Caah Ks Ting 20 Ahlut Zohchun Tlak Taktak Asi


PU KIO MANG FAPA PU KHUA KUNG NIH CNLD KONG A CHIM CANG HIH – The Chinlung Post\nChin Miphun Nih Bualco Caan Asi Ve Cang: 2020 November cun Kawlram bualcotu ding fianter ni a si bang Tlangcung Miphun zong a si ve lai. 2018 hlan cu khuathar kan unau nih bual a co tawn nain 2019-2020 cun Chuncung le Hniarlawn nih an co ve cang. Cu ve bang in Chin Miphun nih Bual co caan a si ve cang ti fian a herh tuk. 1962 in 2010 tiang cu tlaihhrem uknak le Hriamhar in uk kan si. 2010-2015 tiang kha a deu Democracy in USDP nih uk ṭhan kan si.\nKawlram pumpi in a dik mi uknak duh cio a si caah le ralkap uknak duh lo ruang ah NLD mee kan pek cio nak cu a si. USDP an hram cu ralkap a si bang NLD zong an hram cu Kawlmi an si cu zapi hngalh a si. Chin mi nih Kawl mi kan bawmhnak hna kha an kan teinak tu ah a cang. Kan lung fim cio awk tuk a si cang. Karen le Tuluk ral tuk bawmhnak Col. Van Kulh, Major Cawrap nih an chim ṭial mi kha a dik mi bia a si.\nChin mi dawtnak a hngal lo mi Kawlmi an si hih. Panlong biahren Federal a ralchanhtu hi tlukceo le keucheu a si mi Usaw le Nevun an si hi a dik mi a si ko. Palh bia a si hin lo. Lungfim hrimhrim awk tu kan si cang. Kawlmi fangkhat Tlangcung mi fangkhat timi kha hlan Party unit chungtel zong nih a sullam an rak hngal kho ve lo. Chin mi kan hmelchunh ah lungfek Vapual kan timi hi B.A, M.A. Ph. D zong nih cawn in hngalh khawh phun a si lo.\nLothlo tarpa tu nih cawn loin hngalh mi tu a si. A cung lei 1-4 tiang hi ka lih in ka palh mi a si lo. A dikmi bia sullam an sinak ka fianter lai. Karen le Tuluk kha 1stle 4thChin nih kawl mi raltuk an bawmh hna i, an teipiak hna ruangah Kawlrawn hmun kip ah Chin mi an lu an i phum. Chinmi chungkhar an mitthli a hul bal lo. Philh a har hringhran ko. U Nu, Nevun, Thanshwe chan ah cun Ralkap in Civil uknak tiang lutlaitu ah Chin mi an hmang duh bal hna lo.\nAung San hi Mirang nih a lung an tei kho lo. U Saw cu fawi tein an tei khawh. Tei hnu cun hlen a fawi tuk chin caah Panlong biahren ah Federal pennak cherhchan lak in minung hlenthawinak a zumh caah Aung San le a vuanci an lu a hloh dih nak a rak si bang, Nevun zong nih Federal pek a duh lo caah uknak a chuh i, kan pale thong a thla dih tu a si ve caah tlukceo le keucheu ka ti hna nak a si.\nAungsan le Panlong biahren an tuahmi kha thildik taktak a rak si ko. U Saw le Nevun tuahsernak nih a dik ti a fianter hi mu. Chin mi teirialnak tu ah canter usih. NLD zong nih kum 5 chung ah a mu an cip rih lo hih. Kawlmi fangkhat tlangcung mi fangkhat timi kha tangka fang in an ruah caah Party Unit nih a si kho lo an rak ti duhnak cu Chin mi kan tlawm tuk, Kawlmi an tam tuk an ruah palh bia a si an ti, an chim mi ka theih ve.\nKawlmi nih an i lak ve ning ah Kachin fangkhat Kawl fangkhat, Chin fang khat kawl fang khat an ti ve, mah ning cun sisehlaw, Tlangcung miphun pasarih nih phunkhat fangkhat cio kan co lio ah Kawl mi nih fang sarih an co awk a si hnga, an i miak tuk hnga cuh. A si kho lo mi an si veve, chim duhmi cu mahle nuhrin covo cio hmuhtinh ding tu a rak si . Hi pek duh lo ruang ah dahkaw Tlangcung mi hriam an lak ve cio nak a si cuh.\nChin mi kan hmelchunh ah VAPUAL a si, kan tinak a biapitnak cu zumhtlak lungfek ngei lungthin ding, zuanzam duh lo, a khuah tein a um mi va phun an rak si. Hlan Chin mi nu le va zong hi Vapual nun a rak ngei ve, mi lungfek lung ding ngei, mi zuangzam lo an rak si ca le bia le hla cuang ah a rak um tawn mi va bawi phun a si caah phuntanh Chin mi nih mah le miphun cu lungfehnak he upat hmaizahnak in kan Chin ram ah Bual co caan a cu ve hrim cang.\nChim le ṭial ka duh bik nak cu a si. Chin ram cozah an can i uk pennak nawl a ngei cang mi cu USDP le NLD an si cang caah atu 2020 thimnak ah cun Chin mi nih Bual an co ve caan a si ve ko cang. Lungthin dang hlenthawinak mah phun zuartu kan si hrimhrim awk a si ti lo. Cucaah na kutchung um mi catlap hmete cu na miphun an zal chung ah hei sanh law na lungthlitum na co ko cang lai. (Pu Khua Kung cu Panglong hnatlaknak biahren Chin miphun aiawh in min a thu tu lak ah aa telmi Pu Kio Mang fapa a si.). Laknak CNLD, Hakha- Thang.\nHAKHA UM KAWL PAWL BIACHIM CU AN MAWH BAK LO, LAIMI CAAH LUNG AFAK KO


Mi Thinlung A Dik Lomi Bawmhchanh Cu Langaak Rawl Peek He Ai Lo — Chin Miphun Tlangau\nTuzing Ruah Awk Mi thinlung dik lomi bawmhchanh cu langaak rawl peek he ai lo. Thil țha an herh caan lawng ah an ra lai. Rawl petu an thei lai lo. Rawl petu cungah an i lawm fawn lai lo.Nu zuangzam he i țhit-umh cu tiva chung i a ummi ngarul kut i va tlaih bantuuk asi.


Buanlung Mino Pathum Hakha Ralkap nih an Tlaih Hna – The Cherry Par\nBuanlung Mino Pathum Hakha Ralkap nih an Tlaih Hna\nHakha ah a ummi chungkhar hna nih, “266 kan hren hna tiah tu zanlei khan phone a kan chanwh. Tu zanlei ah Palik sakhaan ah kan ratpi hna lai i, rak donh hna u a kan ti,” tiah The Chin Journal ah an chim. Buanlung khuami mino pathum hi nizan Hakha mei a mih lio ah kan umhar an ti i, thilcawk ding in leng an chuah lio ah ralkap nih an rak tlaih hna hi a si. The Chin Journal\n← Kalay Phak Hlan, Sithar Khua Pawng ah Mipi le Myanmar Ralkap an i Kap\nThaizing kiptuh ah National Unity Government (NUG) adir cang lai. →


US Citizen Halmi Liomi Caah Inka An Khar Chung – Zion Tlang Media\nApril 5, 2020 admin World News\ntu lio vawleicung pumpi cu Covid-19 nih buaicur in a kan tuah ko. ram rum hne le ram thawngthawng zong lungrethei in a chiah hna. Cozah nih siangin an khar thluahmah, mipi zong lengchuak lo ding in lock-down a van tuah thluahmah cang. US rampi zong mipi himnak ding caah Citizen phitnak (USCISS) zung an khar ruangmang cang lai tiah theih a si. mah zungpi hi mipem mi caah a biapi taktak mi zung a si. cu hlan ahcun rammi sinak hi hal khawh peng a si nain tutan cu zawtnak hrik lengmi ruangah may 3 in khar dir in biakhiahnak an tuah cang. a tang lei ah Salai Z T Lian nih a tarlangmi rel khawh a si.\n“Citizen phitnak (USCIS) zung an khar chap rih lai Tulio Covid-19 zawtnak ruangah USCIS zung cu a tlawmbik May 3 tiang an khar chap rih lai. Cucaah citizen camipuai phit ding appointment, citizen lakding appointment na ngeih zong ah kal lo ding a si lai. Hi pul zawtnak pakhat le pakhat i chawnhnak kongah thinphang ding um ti lo ti dirhmun kan phanh tikah appointment an in tuah piak than te ko lai. Mah tikah appointment thar an in tuah piak thannak ca cu ca in an in kuat te lai.” tiah a tial.\nMah thangtha bia hi a tha taktak mi a si. A sullam ruat bu tein rak rel ve. Rom 5:1 “Atucu zumhnak thawngin thiam coter kan si caah, Kan Bawipa Jesuh thawngin Pathian he kan irem.” Pathian cu pakhat lawng asi. Pathian le minung karlak ah remhnak asertu cu Jesuh khrih asi tiah Timothy chungah kan hmuh. Pathian he remhnak kan ngeih khawhnak hnga, Jesuh he ipehtlaih hmasa kan hau. Minung he pehtlaihnak kan ngeihmi cu kan hawikom thabik an si. Cubantuk cun thlacamnak kan ngeih khawhmi hi Pathian he pehtlaihnak le hawikomhnak asi. Khrihfa kan sinak alanghnak cu Khrih he hawikomhnak kan ngei ah khin asi. Jesuh ka ngei ti lawnghi aza lo. Kan ngeihmi Jesuh he ihawikomh aherh tuk. Jesuh ka ngei tiah azaami laimi kan tamtuk. Jesuh ka ngei tiah ati hi athathumi kan tamtuk. Jesuh he rian kan tuan ti, kan thu ti, kan kal ti maw tihi abiapi tuk. Micheu cu hrinthan kan si nain kan chungah Sehtan cu a um ti lo nain a thilri atam tuk tawn caah kan thinlung luatnak kan hmu kho lo. Kan thinlung hi athiang ahau. Lungthin athiangmi cu Pathian kha an hmuh lai tiah Bible nih ati.\nPathian fa asi cangmi hna nih kan thinlungah hin Pathian bia kha kan tuh awk asi. Tlaici lakah athabik cu Pathian bia asi. Kan thinlung ah Sehtan thilri hna hi chuah hna u. Pathian biatu kan khumh awk asi. Hrinthan kan ti nain Pathian nawl kan ngaih lo caah, Bawipa kan hngalhnak athuk kho lo. Bawipa nawl kan ngai deuhdeuh, Pathian ka hngalhnak athuk deuhdeuh. Minung kan sunglawihmi hna Bawi le Uktu le minthang hmanh lunglawm tein kan don hna le timhlamhnak kan ngei. Thianghlim tein kan innchung le kan thilri kan chiah hna. Cu hmanh cu caan sau a um ding an si lo. Cubantuk cun azungzal kan sin ah a um mi le an kan bawmtu asimi Thiang Thlarau hi zeitlukin dah kan timhlamh piak aherh. Zeitlukin dah timhtuahnak kan ngeih awk asi. Thiang Thlarau cu kan innchungah a um lai lo, kan thinlungah a um mi asi. Cucaah ka thinlung hi kan remh awk le thiang tein kan chia awk asi.\nThiang Thlarau nih kan thinlung hi owner si aduh, uk aduh, ngeih aduh. Amah lawnglawng nih kan thinlung hi uk aduh. Thiang Thlarau loin cun kan si kho lo. Harnak kan inn tikah, bawmtu kan ngeih aherh. Khrihfa kan i ti nain, bawmtu kan ngeih lo ahcun zangfak takak kan si. Jesuh nih harnak nan tong ko lai, asinain ka tei cang tiah ati. Kan thinlung hi tihnak kan ngeih awk asi lo. Bawmtu Thiangthlarau kan ngei. Kan thinlungah Sehtan thilri a um rih ahcun, fawituk le awltuk in an kan naih peng. Kan thinlungah kan duh bikmi hi Phone hna asi, coffee hna asi, facebook hna asi. Kan dawtmi hna an si. Kan duh bikmi Jesuh asi lo tikah, Bawipa he kan I hlat tuk tihi kan hngalh awk asi. Cucu kan thinlung a luat lo caah asi.\nVawlei cungah, kan nupi le kan va le hi, midang nakin an idawh bik tiah kan thinlungah aum lo ahcun, cucu Sehtan nih an kan uk rih caah asi. Cucu luat kan herh, kan luat khawhnak ding caah Thiang Thlarau kan herh. Thiang Thlarau cu remhnak sertu asi. Remhnak sertu kan si ruangah Pathian fa kan si lo. Pathian Fa kan si ruangah remhnak sertu kan si. Bawipa nih khoikaa hmun paoh ah an kan thlen khawh, an kan remh khawh, zeitik caan poah ah an kan thlen khawh.Jesuh nih an kan chimh mi cu, sualnak chungah mi atlak tertu an um ko lai, asinain cu bantuk sualnak atuahmi hna cu tihnung ava sidah. Ngakchia sualnak apialtertu cu an hngawngah lungtum tlaih in hlonh awk ah atha deuh ati. Cucaah kan iralrin awk asi. Sualnak chungah mi atlak tertu kan sinak hnga lo, nifatin kan iralrin ahau.\nMi le mikar lakah, bia kan ruah hna tikah, mikong kan ceih hna tikah, midang caah sualnak phortu ah kan I cang tawn. Kan theihmi bia hna le, kan thinlung a um mi bia hna hi, midang sinah kan chuah pi awk asi lo. Midang sin ah kan chuahter ahcun, midang cungah sualnak phortu kan si. Cucaah kan iralring awk asi. Mi le mi kar ah remnak le dawtnak kan ser tikah, Pathian nih kan fa an kan ti. Kanmah ziaza nih sualnak achuah pi I, Khrih ziaza lawng nih Bawipa sunparnak alanghter khawh. Cucu kan luat tikah Khrih ziaza kan ngei te lai. Sehtan nih Pathian fa kan sinak ahgalh ko nain, azernak kha kan cungah alang tawn. Pathian bia hngalh khawh lonak dingah kan nun an kan melh tawn. Pathian biatak kha hrawh aduh zungzal. Sehtan zong nih Jesuh kha Pathian fa asi ahngalh ko nain, na si taktak ahcun tiah ati.\nThlarau chia cu khualtlung asi. Khual tlung cu zeitik paoh ah thawl khawh asi. Cucaah Thiang Thlarau thawnnak kha hmang law thaal. Kan khual tlung khi, umternak nawl le thawlnak nawl kan ngei. Thlarau chia hi kan thinlung ah um ter zungzal hlah uh. Thiang Thlarau tu hi umter zungzal uh. Kan thinlung kan on piakmi thil paoh hi kan chungah a um. Sehtan nih tukforhnak ahman mi thil hi atam tuk. Cucu kan caah thihnak lawngte asi. Bawipa nih atuhmi thil cu kan caah thatnak lawngte asi I nunnak asi. Kan itheih lo karah, kan thinlung ah hin Sehtan nih, thintawinak, tihnak, mikong ceih huamnak, miphorhlawtnak, hnahchuahnak in riantuan tawn. Cucu Jesuh min in thawl hna usih. Cu vialte aphi chuak cu thihnak lawngte asi. Zu ding pengmi khi, adonghnak ah zutama an icang. Cubantukcun, nifatin thla na cam I, Bible na rel ahcun, thlarau mi na chuak ko lai.\nKan thinlung aluat lo ahcun, Bawipa dawtnak kan hngal ko lo. Bawipa aw kan thei ko lo. Hrinthan mi cu Pathian fa kan si cang caah, Sehtan thilri hi kan ngeih ahau lo. Hnawmtaam lawngte an si. Cucaah kan hlawnh hna dih awk asi. Hlawnh duhnak thinlung kan ngeih awk asi. Kan thinlung chungah Sehtan thilri a um rih ahcun, Thiang Thlarau nih hmunhma ala kho lo. Thiang Thlau le Sehtan hmun khat ah aum ti kho lo. Kan thinlung in kan zumh I kan kaa in kan phuan tikah, luatnak kan hmu. Kan kaa nih kan chimmi thei tlai hi, kan zun tawn. Ka kaa nih kan duhmi thil fak piin Jesuh sin ah kan au tikah, kan nunnak a kekuai colh. Kan ihawikomhnak atha maw? Nuleva kan ipehtlaihnak atha maw? Midang kan pehtlaih mi hna atha maw? Cucu Khrih kan ngeihmi nih an kan pekmi Thiang Thlarau thawngin remhnak kan ser awk asi.\nLuka 19:1-10 – “Jesuh le Zakia tuanbia kan hmuh. Jesuh hngalh aduhmi hna le hmuh a duhmi hna caah cun hngalh khawh le hmuh khawh asi. Mi zeicapaoh caah asi. Zakhia aniamnak cu aa chuahpi mi asi nain cu aniamnak nih khan aa donh ter lo. Mitampi cu kan sining kha Jesuh hmuhnak dingah kan idonh ter. Zakhia nih athinlung chungah duhthimnak angei. Cu aduhthimnak cu Jesuh hmuh nak asi. Cucaah luatnak ahmuh. Kan itinhmi a that ahcun, zeihmanh nih an kan dawn kho lo. Tuzan ah Bawipa he ipehtlaihnak le ihawikomhnak ah an kan dawntu thil vialte hi kan thawn awk le kan thial awk asi. Kannunak ah kan herhbikmi hi Jesuh asi. Jesuh nih zakhia khulrang in rungtum law na inn ah ka tlung lai ati. Zakhia nih jesuh hmuh duh lawng asi loin, zeidah achim lai tiah thinglung dihlakin hngalh aduh in apanh. Cucaah thawngtha kan ngaih tikah, kan thinglun dihlakin kan ngaih ahcun, Jesuh nih an kan chawnh. Jesuh nih achim ning tein khulrang in atum i , lunglawmhnak in atlun ter.\nZakhia nih in, khamhhnak ahmu rih lo, thluachuah aco rih lo, asinain anawl angaih hmasa. Cu anawl angaih tikah, khamhnak ahmu. Kan thinlung dihlak le chung leiin, sualngaihchinak le zumhnak kan ngeih lo ahcun, Pathian thawnnak nih rian atuan lo. Sual ngaihchihnak kan ngeih lo ahcun sualnak atlau kho lo. Sualnak kan ingaihchih tak hnu lawnglanwgah atlau lai. Sual ngaihchihnak in rawlulh lo ahcun, kan thazaang ader lawng ader le kan tha athawng lo. Rawl an ei than tikah, an tha athawng than. Cucaah zeitlukindah sual ngaihchihnak abiapit. Sual i ngaihchih nak hna aw cu, Bawipa nih atheih. Zumhnak taktak kan ngei lo caah, sualngaichihnak kan ngei kho taktak tawn lo.\nMinung lawngte appointment tuah hlah u. Bia iruah hlah u. Pathian he appointment tuah u. Nikodemu kha Jesuh alen caah, khmahnak he atin. Innpa lawnglawng hi len awk asi lo, bia he kan tin. Jesuh kan len ahcun, biatak le thlarau he kan tin. Thawnnak he kan tin. Zingkaa dei lei ah appointment an kan tuah ahcun tho law thlacam. Cucu abiapi tuk. Bawipa nih biaruah an kan duh caah asi. Bawipa hi leng hna usih, kan caah luatnak asi. North Korea Minung Rawl Eidin Tha Lo Million 11 An Um.United Nations independent Investigator on human rights nih North Korea ramah rawl eiawk nei lo minung Million 11 an um tiah cathanh an chuah. Raw lei awk ngeilo hna caah thinphang dirhmun an sinak le North Korea minung cheukhat cu rawl din ei awk tha lo in an um ti a si. United Nation Special Rapporteur on human rights in North Korea Tomas Ojea Quintana nih a chim.\nUN General Assemble human rights committee sinah Tomas Ojea Quintana nih hngakchia 140,000 cu Rawl khim lo in a ummi an umnak le mah hna lakah 30,000 hna cu ei ding chambau ruangah ruahlo ah a thi kho mi dirhmun an si a ti. Wuintana nih “North Korea nih harsatnak a tongmi ahhin tuanvo ngeitu cu cozah a si, Pumpak zalennak phihkham a si, Ram mipi dinei kong ah le Lo hmun tuahnak kong ah cozah a chambau ruangah a si” tiah a peh. Khuasik le Khualum a thlen ruangah Vawlei thahlo ruang le, ruahti chianak ruang, le thlaikeu thah lo ruangah North Korea ramah hin rawl dinei a zalo mi an tamnak a si. an ram dinei kong ah harsatnak an ton caah North Korea minung cu China ram ah tampi an pem hna.\nUS President A Cuh Ve Dingmi ASIAN Thisen Kengmi. Asian rammi pa a si I apa hi loram(farmer) riantuannak I a cawmmi a si, Apa hi physics in Ph.D a la mi a si Asinain a tu ahcun kum 2020 ah US rampi President thimnak ding ah a tel kho mi pa a si. Amah min cu Andrew Yang a si,Amah hi January 13, 1975 a chuakmi kum 44 minung a si I A Pa hi Taiwan rammi a si. . Democratic party in 2020 US president thimnak ah president cuh a tim ve. A biachim mi pawl le a khuaruahmi pawl zong uar a um ngai. Business zong a tuahmi a si I business mind le hmailei US mipi hrangah khua a ruat ngaingai ti mi a biachim in a lang, President Donald Trump he a zuam ding an si I zeidek a lawh lai. Kum 2020 thimnak thlihran cu US mipi hrangah Democratic maw Republic party tiah zuamnak a sang ngai ding a si caah vawlei pumpi nih cuanh asi ko. Andrew Ying hi mipi thinlung ah zeidek a lawh ve te lai. tu lio kan ram Myanmar thimnak ah NLD, USDP le CNLD bang 2020 thimnak kong remcang ah aupi a si pah cang.\nPrevious Post:India ah hin confirmed cases 2547 a phan i New Delhi ah 386 a phan cang.\nNext Post:Dr. Nanmwesan Covid19 Thlawpbul Ningcang


Ralhrang nih innhngak cozah an thimmi kong ah NUG nih phungning lo a si tiah a langhter - Chin Eleven News\nRalhrang nih innhngak cozah an thimmi kong ah NUG nih phungning lo a si tiah a langhter\nRalhrang nih nizan August 1 ah an thokthar mi innhngak cozah cu NUG nih phungning lo a si tiah a langhter nak cu nihin August 2 ah cathanh a chuah. Ralhrang phu nih innhngak cozah an dirhnak kong cu phungning chung ah a lut mi a si lo lengah, ramchung ummi mipi nawlngaihnak le nu hrin covo a dawnkhan kho tu a si tiah NUG minister of justice nih a langhter.\nRalhrang phu in innhngak cozah dingah ralhrang bawi Min Awng Hlaing cu prime minister reng an ti i, Min Awng Hlaing changtu reng ah Soe Win cu an pek.TCP\nRelchap:Kawlram ah Covid zawtnak in nunnak liammi 60% hi July thla ah acang mi a si; Kawlram chungah Covid zawtnak hmunkip ah a karh lengah ralhrang nih hramhram in mipi cung ah an thil tuahnak kong ah mipi hna caah harnak an tong chin tiah ramkip in bawmhnak pe tu phu 16 nih an cathanh ah an langhter.\nCovid zawtnak ruangah nunnak a liam mi hna 60% cu a luancia mi thla July thla ah a cang mi a si i, Covid positive mizaw hna zong a luancia thlahnih chung ah lethnih in a karhnak kong cu ramkip in bawmhnak pe tu phu hna nih an cathanh ah an langhter.\nCathanh an langhter mi chung ah ralhrang nih nawlngaih nak an lak nih thok in ngandamnak lei riantuan mi hramhram in an tlaihhna leng ah an hricer hna,Kachin ramkulh in Mandalay le Yangon khua tiang hmunkip ah sizung, sii khan an khar nak ruang ah siibawi 400 leng le nurse 180 leng tlaihnak nawl an chuah mi kong zong an langhter chih.\nMinung nunnak an liam leng ah harnak tampi ton a si caah kawlram chung mipi hna caah ngandamnak lei zohkhenh nak ding le bawmhchanh a herhtuk nak kong cu Save The Children, World Vision, People In Need le Action Aid tel in ramkip in bawmh chanh nak a pe tu phu 16 nih ralrin nak ca an pek ho a si\nNihin ni tiang ah Covid zawtnak thaten check mi dihlak hi nuai3 sing 1 le thong 60 hi checkhlat an si i,cu chung ah zawtnak hmuh mi hi 3million leng an si, nunnak a liam mi hi thong 10 hrawng an si tiah langhter a si. Ngandamnak lei finthiam nak ngei mi nih an hlathlai ning ah Covid zawtnak hmuh mi le nunnak a liam mi hna hi ngandamnak lei nih an langhter mi nak in a tamdeuh lai tiah an chim. #VOA\nGood News; August 2 Tiang, Ni 5 Chungah Dalaan 48 An Thah Thah Hna


Miphun le Ramkhel Sining Hi Kan Tuaktaan Deuh A Herh – THE CHINLAND POST\nMiphun le Ramkhel Sining Hi Kan Tuaktaan Deuh A Herh\nBy Sang Hnin Lian| Chin Digest Vol. 6, No. 3 —\nBiadomhnak: Kum 70 lengkai hramhram uknak phung tang in, 2010 thlennak nih a chuah mi Demokaresi thlennak lamthluan chung ah a voihnihnak Rampi thimnak in kan ngeih mi cozah a nawlngeinak caan a hun dih thluahmah cang. Atu ah, Demokaresi uknak phung ah tahfung pakhat a si mi, Thimfung thlak in aiawh thimnak ‘Rampi Thimnak’ cu 2020 Nov. 8 ah ngeih ṭhan ding a si cang. COVID-19 zawtnak ruangah poipang a um lo ahcun, a voithumnak a si dingmi Rampi Thimnak a um hnga. Cun, a biapit khunnak cu namneh peng mi miphun hna, kannih Tlangcung Miphun kan caah ahcun, tutan hi Caanṭha (Golden Chance) ngai a si tiah kan ti khawh. Cucaah, hi Thimnak Ramkhel (Election Politics) kong he pehtlai in, ka lung ah a tangmi tete a tawi khawhnak in hun ṭial kaa tim.\nKan ram sining kan zoh tikah, a khat peng mi thil tete an um. Cucu, a kan uktu lei sinak in hun zoh tikah a fiang khun. 1947 February 12 ah Tlangcung (Chin, Kachin le Shan) le Kawl Miphun hna kar Shan ram, Panlong khua ah ‘Hnatlaknak’ in dirh mi Ramkomh Kawlram a sinak in Mirang sin in Zalonnak (Independent) hmu mi ram a si. Nain, milu tam deuh Kawl Miphun nih anmah duh ning in caan saupi an kalpi cang. Hihi al awk a ṭha lo mi tuanbia a si, cun kan philh lo ding pakhat cu 1948 hlan ah Ramkomh Kawlram (Union of Burma) timi hi Vawleicung ah a rak um bal lo mi ram a si.\nA min lawng in a thleng mi uknak: 1948-2020\nKum 1948-1962 karlak ah Palimen Demokarasi in uknak phung a rak hmang mi Asia ah rak uar ngai mi a si. Nain, Ralkap nih nawlngeihnak an lak hnu ah, 1962-1974 tiang ah uknak an lak, Ralkap nih dengteo in uk a si. Cun, 1974-1988 tiang Socialist uknak phung in rampi cu kalpi than a si. 1988-2010 tiang zong a min a thleng sawhsawh mi uknak; State Law and Order Restoration Council (SLORC/နဝတ) le State Peace and Development Council (SPDC/နအဖ) min in Ralkap Than Shwe uknak ṭhiamṭhiam a si rih.\nCun, uknak phung cu a hun i thleng. 2003 ah Ralkap bawi Khin Nyunt hruainak in an tuah mi zulh ding lam (Road Map) ning in 2008 phunghram cu hun hluhchuah a si. Cu 2008 phunghram nih cun, kum 20 fai chung ah a voikhatnak rampi thimnak cu 2010 ah a thawk. 2010 thimnak ahcun, anmah Ralkap nih an duhning tein an tuah khawh caah le NLD lutlai Aung San Suu Kyi nih thimnak luhlo ding in biakhiahnak a rak tuah ruang ah, Ralkap sermi USDP nih teinak a rak hmuh.\nUSDP nih cozah an tlaih hnu, 2012 caankar thimnak ah NLD nih a hawile UNA phu pawl cu kaltak in thimnak ah a luhtak hna. Cu ahcun, NLD nih teinak an hmuh caah Hluttaw chung ah um hram an hun thawk ve. Nain, NLD a hawile simi UNA chung in tlangcung miphun party pawl cu kumpi 5 chung ramkhel ah pehtlaihnak ngei lo in an rak um sawhsawh. Cun, 2015 ah USDP cozah nih cun, Thimnak an hun tuah than tikah NLD nih Amyotha Hluttaw ah 57.68 le Pyithu Hluttaw ah 57.20 in teinak tling (supermajority) a hmuh. Cucaah, NLD nih anmah an duhning tein cozah an ser i, kan ram cu an uk. Cucu, atu ah kum 5 a tlin than cang caah a ra lai mi Nov. 8 ah rampi thimnak hun tuah than ding a si.\nA khat peng mi sinak: Kawl Miphun le Buddhist Biaknak\nKum 70 chung kan ram sining le uknak phung, nawlngeitu kan zoh tik ah a khat peng mi sinak tampi a um. Cu chung ah, an sinak a khat pengmi pahnih te hi capar in hun char ka duh. A cunglei ah langhtermi cozah pawl hi kan zoh tikah uknak tlaitu le nawlngeitu hna hi Kawl Miphun peng an si. Panglong Hnatlaknak ning in, Tlangcung Miphun he tlukruang tein nawlngeihnak kan hmang lai. Cun, kanmah tein khuakhan lairelnak le uknak nawl kan ngei lai ti mi cu nihin tiang ah a tak in tlangcung miphun hna nih kan hmuh khawh lo. Catlap chung ah a ṭial mi cahren sawhsawh bantuk lawng a si.\nKum 1948 in cozah tlaitu Anti-Fascist People’s Freedom League [AFPFL/(ဖဆပလ)] an si ah siseh, 1974 in Socialist cozah Burmese Way to Socialism (မြန်မာ့နည်းမြန်မာ့ဟန် ဆိုရှယ်လစ်စနစ်) a si ah siseh, Ralkap an si ah siseh, USDP an si ah siseh, cun, NLD an si ah siseh, an i khah pengnak cu anmah mitam deuh si mi Kawl Miphun nih anmah duh ning tein an sermi lawng te an si. Cucu, Kawl an si pengnak a si. Kawl miphun nih an hruai mi cozah chung ah zeitluk in dah tlangcung miphun a si mi hna kan i teltum, uknak ah nawlngeihnak (power) kan rak ngeih timi cu zapi nih kan theih cang mi a si ko. Cu caah a tampi chim a hau ding ah ka ruat lo.\nCun, a dang pakhat cu Kawl miphun nih an biaknak a si mi Buddhist hi a si. Hi an biaknak hi a hram thukpi a thlak cang. Bagan chan i, Kawl Siangpahrang Anawrahta (1044-77) nih a rak luhpi cang mi biaknak a si. Cucu, Ramkomh Kawlram tiah dirh in zalonnak hmuh hnu cozah hmasa bik, cozah tha tiah rak ruahmi ‘Federal Parliamentary Republic’ chan 1961 August thla ah, Palimen nih Kawl Biaknak a simi Buddhist cu Rampi Biaknak (State Religion) siseh tiah biachahnak an rak tuah. Buddhist biaknak karh ding ah rianṭuantu ding caah ‘Department for the Promotion and Propagation of the Sasana (DPPS)’ cu an rak dirh.\nHi phung thlennak le DPPS tbk. ruangah tlangcung miphun cheukhat nih hriamtlaih in dohthlennak tiang an rak thawk phahnak a si. Cucu, nihin ni tiang pehtlai tein nawlngeitu cozah Kawl Miphun nih Kawl Biaknak si mi Buddhist cu an karhter lengmang i tlangcung miphun dopdolhnak an tuah.\nMiphun sinak in siseh, Biaknak in siseh dopdolnak cu an kalpi. 1988 thawk in tlangcung miphun hna nih mah miphun holh cawnnak cu an rak phih. Cun, U Nu cozah chan 1961, Ne Win nih nawlngeihnak a lak hnu 1962, in Ralkap chan 1991 tiang in Kawl Biaknak karhnak ding prokarem cu an rak pehzulh. A hlei khun in 1993 in Kawl Miphun le Biaknak ah dopdolhnak cu cozah ngunkhuai hmang in tlangcung miphun hna umnak ah, Thanchonak minbunh in an kalpi. ‘Na Ta La’ tiah a min an pek i, Tlangcung miphun biaknak thlennak cu an kalpi tikah, Fimcawnnak le Thanchonak kha an i hmaithlak. A ṭha ngai mi cu a lo, nain tlangcung hmunhma Khrifa Biaknak a tam biknak Chin le Naga miphun kha hmaithlak kan si.\nCucu, ‘Na Ta La’ Sianginn an tuah mi zoh in, hngalh khawh a si. A ruang cu Na Ta La Sianginn cu Ramri runvennak zung he pethlai in an tuah i, Kawlram chung ah 33 tluk a um mi lak ah Chin ramkulh ah 10 tluk an chiah. Tlangcung hmunhma dang Kachin le Shan ramkulh tbk. ahcun, pakhathnih telawng an chiah. Hi nih a langhter mi cu Chin miphun hi anmah nih an ser mi tang ah chiah in, anmah miphun sinak hrawmter le Kawl biaknak ah dopdolh an kan timhnak a fiang khun.\n2010 in cozah thlennak tete a hun chuak mi USDP le NLD chan ah, vawleicung ram kip in nuhrin covo a dirpi mi ramkip cozah le a bu nih Na Ta La prokarem le sianginn cu hrawh ding in an aupi lengmang mi a si. Nain, nihin ni tiang an hrawh lo leng ah, atu lio Na Ta La Committee lutlai a ṭuan mi hi Daw Aung San Suu Kyi a si. NLD cozah in Suu Kyi nih hin, Na Ta La nih a tuah mi hi a hngalh lo bia maw a si hnga? Asiloah, Kawl miphun nih dopdolhnak hi a kalpi ve ruangah dah a si hnga ti mi hi ruah lo awk a ṭha lomi a si.\nCucaah, Kawl Miphun le Biaknak a khat pengmi an sinak in, tlangcung miphun an kan namnehnak le thleidan kan ton mi cu zei bantuk cozah an kai poahpoah ah kan hmuh khawh mi a si.\n2020 Thimnak: Miphun Party Maw? Rawn Party (NLD dah?)\nAhopoah nih kan hngalh dih cia a si mi, 2008 phunghram cu remh khawh lo ding in Kawl Ralkap nih anmah Kawl Miphun ṭhatnak caah le anmah duhzawng tein an ser mi a si. Cucu, Phunghram kan thlen lai tiah lemsoinak a tuahtu NLD lila nih an thlen khawh lo maw? An thlen duh lo bia dah ti mi cu 2015-2020 chung ah kan hmuh khawh mi a si. Ralkap nih thlen kan duh ko an ti mi zong NLD nih thlen an duh ve ṭhan lo. NLD nih thlen kan duh an ti mi zong Ralkap nih an duh ve ṭhan lo. Anmah le an duh nak zawn tete ah dannak a um. Nain, thlen kan duh an ti mi kan zoh tikah, Tlangcung miphun kan caah a ṭha ding mi le kan konglam he a pehtlai mi pakhat hmanh a um lo.\nCucaah, 2008 phunghram kan duh lo cia mi a si ko bu zong ah, a kan onh mi kanmah tein kanmah konglam tawlrelnak nawl tete, kan tawlrel khawh lo hmanh ah a chimrelnak nawl te tal kan ngeih ah a ṭha ve lo maw ti mi hi ruah lo awk a ṭha lo mi a si. A khat peng mi an sinak in an kan tawlrelpiak lo mi le an kan chimrelpiak lo mi chung ah kanmah tein kan chimrel khawhnak ding lam a bite a um mi a kan fiantertu a si hnga maw tiah a tanglei zohchih awk te hi ka hun ser.\nA cunglei zoh ah hin tampi cu a fiang ko cang lai nain, tlawmte ka hun chap chih ahcun, a cozah si loin Party chung lila ah kanmah aiawhtu an um le um lo kha a hun langhter duh mi a si. Rawn party si mi NLD le USDP tbk. Lutlai Central Executive Committee (CEC) ahcun, kanmah miphun chung in pumpak pakhat hmanh an um lo mi kha hmuh khawh a si. Kawl miphun deuh lawngte nih an hruai tikah, tlangcung miphun chung kanmah Chin cu a tel zong kan i tel lo. Cucaah, kan konglam felfai tein an ruah ding mi cu a thazaang a tlawm deuh hrimhrim ko lai ti mi a fiang. An nih cu, Rampi huap pei an si cu kan ti khawh men.\nAsinain, 2008 phunghram tang in kan zoh a si ahcun, Rawn i ramṭhen kip ah Kawl miphun nih Pyithu Hluttaw ah aiawh thlahnak nawl an ngeih mi hi 207 a si. Tahchunnak ah, Yangon lawng ah 45, Sagaing ah 37 tbk. lio ah kannih Chin miphun nih cun 9 te lawng kan ngeih. Cucu, Myone kha a hram bunh in palai (MP) thlah a si caah a si i tlangcung miphun kan umnak ah palai thlah ding mi 123 kan ngei. Amyotha Hluttaw ah cun, Ramkulh le Ramṭhen pakhat cio nih 12 cio ngeih a si tikah a tlukruang ngai mi palai thlahnak a lo. Nain, an kan hlen mi a si. A ruang cu tlangcung miphun hna cu a dangmi Ramkulh 7 kan si lioah, an nih Kawl pawl cu Ramṭhen 7 ah an um. Cucaah, Amyotha Hluttaw palai 168 a um mi chung ah an nih Kawl miphun cu hlei in tam tuk an ngei cang. Cun, Kawl a si mi Ralkap Palai an um chinchap rih.\nCucaah, Chin miphun nih kan ngeih mi palai thlah ding mi a dihlak hi Ramkulh (Pine) ah 18, Amyotha ah 12 le Pyithu ah 9 tiah an zapi 39 te lawng a si. Yangon khualipi pakhat nih Pyithu Hluttaw a ngeih mi palai zahhmanh a si lo. Cucaah, anmah Kawl miphun nih a tam liangluang mi palai an ngeih lengleng ah annih caah rel awk tlak lo, barawhzat te lawng a si mi Chin miphun nih kanmah khuakhannak tang in a tling mi palai kan ngeih ding mi cu a biapi tuk hringhranmi a si. Cu lawng ah party chung ah siseh, cozah chung an phanh tikah, Kawl miphun Party CEC nih hren lo tein chimrel khawhnak kan palai nih an ngeih lai. Cucaah, fak deuh in kan hun ruah ding mi thil pakhat cu palai kan thim ning kong hi a si.\nThimnak ah Chin miphun nih kan ruah awk; Kanaan (Math) in Tuaknak\nVawleicung ram 193 chung ah a sifak bik mi ram 10 ah kan ram, Ramkomh Kawlram cu kan i tel. Cu a sifak bik ram, Ramkomh Kawlram ah a um mi miphun chung in Ramkulh 7 le Ramthen 7 ah a ummi lakah, Chin miphun cu a sifak bik kan si. UNDP nih 2019 ah a chuah mi ripawt ning in, Chin miphun zatuak 58% tluk hi sifahnak rikhiahmi (poverty line) tang ah a um mi an si a ti. Cucu, phun dang in chim ahcun, nikhat ah $1.25 (MMK 1350) tluk a hmu lo mi kan si tinak khi a si. Cun, Fimcawnnak zong ah a niam bik kan si hui, tutan zong tanghra sungh awn a chuah tikah Ramkomh Kawlram huap in Chin miphun cu zatuak 21.20 % lawng nih awnnak an kan hmuhpiak.\nCucaah, hi bantuk kan sining zohchih in, Thimnak hi tangka lei zong in kan tuaktan chih lo awk a ṭha lomi a si. A ruang cu Thimnak tuah cu a cozah nih a tuah mi a si, a dihheu mi vialte a liam dih ko. Nain, thimnak ah lemsoinak tuah a herh caah, lemsoinak tuahnak caah le a dangdang herhhai ah a dih mi hi a tlawmte hrim lo. Cucu, thimnak ah a zuam ding mi pumpak palai nih an hman mi chawva kha ka chim duhnak a si.\nTutan, 2020 Nov. 8 Thimnak ah Chin ramkulh ah a um mi Chin miphun chung in minung 211 tluk thimnak ah an lut lai, an i cuh lai ti a si. Hihi Kanaan Ramkhel Ruah ning (Mathematical Political Science) ruahnak ngai si loin, a kanaan hoih lawnglawng in hun zoh hmanh hna u sih. Thimnak phung ning in pumpak a cuh ding mi nih lemsoinak caah chawva hmannak nawl an ngeih mi hi a tangka in MMK 10,000,000 (Ting Zakhat) a si. Cucu, teinak an hmuh khawhnak hnga ding caah phung ning tein an hman ding mi ri khiahpiak an si.\nCucaah, a cuh ding mi palai 211 nih an hman ding mi tangka hi a fang in hun tuak usihlaw, MMK 2,110,000,000 (US $1,579,855) tluk a si. Kawl Party in USDP le Tuluk (Kachin?) pa nih dirh mi UDP tbk. nih cun, a cuh ding mi pumpak kha an liampiak rua hna. Nain, hei tuak chih ko u sihlaw, mi rum, ram rum le ramkulh rum caah cun zei ngaingai a si men hnga lo. Nain, a sifak bik le fimthiamnak a niam bik mi ramkulh kan sinak in cun ruak awk a herh ngaingai mi a si. Hihi ramkhel ah a lutmi, a cuh mi pumpak pakhat cio nih, Miphun le Ram an dawt taktak ko a si ahcun, an ruah awk a herh ngaingai mi a si tiah ka ruah.\nA ruang cu MMK 2,110,000,000 hi dih loin, thimnak luh hlan ah zeitindek miphun sinak in kan ruah a herh rua tiah ka ruah. Hihi vialte hi Sept-Nov. karlak thla 3 chung an dihheu ding mi a si. Hi vialte tangka hi thanchonak, fimcawnnak tbk. ah hei hman si sehlaw santlai tuk ding mi a si hnga. Cucaah, hihi kan hun ruah awk a si ve rua tiah ka ruah.\nKum 70 fai chung ah mitlawm deuh a simi, miphun dang le biaknak dang a si mi nih kan duh bik mi cu kanmah tein khuakhan lairelnak ngeih, kan biaknak zalong tein zumh le biak khawh hi thil dang tampi lakah a tel mi a si. Ṭhancho cu kan duh dih, a duh lomi kan um men hnga lo. Nain, cu ṭhanchonak lila cu kanmah tein kanmah nih kan duhnak zawn te an kan tawlrel khawh mi a si ding a biapi hringhran. Cun, thanchonak kan ti mi lila zong hi, daihnak, faifainak, mizapi teltumnak he a rat lo ahcun, caan sau a nguh mi a silo a fawi. Tahchunnak ah, daihnak a um lo ruangah nihin ah, Paletwa ah ṭhanchonak an tuah mi vialte cu a dir, ngol a si─Kaladan Tiva cung ah donh mi hlei zong hmanh awk a ṭha hlei lo.\nCucaah, a puitling mi zauk phung le mahte khuakhan lairelnak nawl kan ngeih duh mi kan phung ning tein kan ngah khawh hlan zong ah, 2008 phunghram nih a onh mi chung in kan ngeih khawh mi cu kanmah tein kan khan mi a kan chimrelpiaktu ding, a kan aiawhtu ding thimnak nawl te cu a kan pek ve. A khat pengmi Kawl Miphun an sinak in, a surlu tlaitu an si pengnak bochan lo in, kanmah nih kan miphun nih an khan mi te chimrel kho tu ngeihnak covo cu kan ngeihmi a si. Cuaah, a cunglei i ka langhter mi fianternak te khi ruat bu in, zeitindah khua kan ruah awk a si ti mi hi capar in kan sawm hna.#\nCaṭialtu Salai Sang Hnin Lian nih Chin Digest Vol. 6, No. 3 caah a ṭial mi capar a si. Chin Digest a phanh khawhlonak hmun tampi a um caah, Online in kan careltu hna sin ah kan hun in hrawmh ṭhan hna. ~ Editor\nPrevious Chin Human Rights Organization (CHRO) ah Program Director A Ṭuan Mi Mai Thin Yu Mon He Biaruahnak\nNext Editorial, Chin Digest Vol. 6, No. 4


NIHIN CAAH PATHIAN BIA: JESUH HAWIKOM KAN SI ( WE ARE HIS FRIENDS) – The Chinlung Post\nMay 16, 2021 admin Sermon 0\nJesuh Hawikom Kan Si ( We Are His Friends) Johan 15:15, Nannih cu sinum kan ti ti hna lo, zeicahtiah sinum nih cun a bawipa tuahmi kha a hngal lo. Sihmanhsehlaw ka Pa sin in ka theihmi vialte kha kan chimh dih hna caah, ka hawile, ti tu ah kan ti cang hna. Zumtu nih kan comi laksawng tampi lakah a sung tukmi pakhat cu Jesuh Khrih hawikom kan simi hi asi.\nMirum le bawi hna hawikom si hna khi zeitluk in dah hngar an um. Mah nak i a sang deuh le a sung deuhmi cu Pathian zong asi i Khamhtu zong asi mi, zeizong vialte a ser i a zohkhenhtu Jesuh hawikom si hi asi. Hi kong thaten kan fiannle kan hman thiam ahcun vawlei nun hi hna a ngam tuk ko. Atanglei hna hi philh hlah usih, cun hmang thiam usih. Jesuh hawikom si cu:\nPakhatnak. Ai phundang rumro. Minung le minung i hawikomh asi lo, Pathian le minung i hawikomh asi. Abraham kha Pathian hawikom a rak si khah ( 2Cahn 20:7;Isa 41:8; Jame 2:23) 2. Pathian ai tangthum. Siangpahrang nih a eekrut sinum he ai kom bal lo nain Jesuh Pathian nih dahkaw ka hawile a kan ti cu ( Johan 15:15). Thil um bal lo ko a lo eh.\nPathumnak. Na pumpak hawi asi. Na hawi asi bu ah ka hawi asi ve. Zeitik caan paoh ah tlawlh lo in kan hawitha bik asi kho. Pathian vel hi cu amak tuk ee. 4. A nguh pengmi hawikomhnak asi. Keimah le nangmah nih dah kan hlawt tinlo ahcun anih nih cun a kan hlaw in a kan kaltak bal lo (Heb 13:5,6). Hi vawlei cung a ummi ami kha a dawt zungzal hna i annih cu a dongh tiang hrimhrim in a dawt hna tiah a biathiang ah kan hmuh ( Johan 13:1). Cucaah dawh an tlaih zaanah Judas Iskariot kha ” Ka kawi ( Ka hawi) khulrang in tuah ko, ati khah ( Math 26:50).\nPanganak. Nunnak pek dawtnak asi. Johan 15:14 ah, Mi nih a hawile caah dawtnak ngan bik a ngeih khawhmi cu an ca i a nunnak pek hi asi, ti kan hmuh. Jesuh cu a nun lio zongah mi sual hna hawikom an rak ti ( Math 11:19). Misualmi kan caah a nunnak a pek hnu ah amah a zummi cu zungzal in a hawikom kan si thai.Amah bel rian kan ngei. Cu rian cu a har lo.Kan fialmi hna nan tuah ahcun nannih cu ka hawile nan si, ati.\nZei tuah hme a kan fial? Nawlbia pahra zulh maw? Si hlah. Atanglei van rel ah a kan fialmi cu kan hmuh. Pakhat le pakhat i daw u, ati ( Johan 15:17). Zumtu pakhat le pakhat kan i dawt ahcun Bawipa a lung ai lawm tuk. Cun kan rian dang pakhat a tang rih. Cu zong cu a har ve lo. Hawikom kan sinak hi Satan nih kan hnahnawh hlah seh ti a duh caah ralrin a kan pek. Vawlei hawikom si a duhmi paoh nihcun Pathian ral ah an i ser, tiah James nih ati ( Jame 4:4) caah vawlei he i hawikomh lo kan hau.\nJesuh hawikom kan si ko ahcun zeicahdah vawlei nun kongah kan ral a chiat i tihnak kan ngeih? Hlah ah pei kan sak kha. Kannih kan sual sifah ingtu,Kan hawi Jesuh asi lai.Pathian sinah kan duh vialte,hal ahcun a tha dah ngai, tiah kan sa ko nain kan hawi Jesuh min in kan hal tawn lo ( ZBC-307). Cun hla thiamah, Bawi Jesuh cu keimah caah hawikom tha bik asi,” tiah kan sa nain kan kom duh lo i vawlei he tu kan i kom ( ZBC-100).\nVawlei cung mifim cem Solomon nih, Unau hnak in a fek deuhmi hawikom zong an um ve,( Phung 18:24) atimi hi zumtu kan caah cun Jesuh hi asi ko ee. Vawlei kan hawikom cu thihtak an hmang, umnak i thial an hmang, cun mi bawm kho lo an si tawn. Jesuh bel kan sinah a um kho zungzal ( Math 28:20) i ai thleng bal fawn lo (Heb 13:8). Bawipa nih thlua kan chuah piak rih seh.Amen !!\nNAWLNAK. NIHIN CAAH PATHIAN BIA ti tlangpi hmang in kum khat caah ka lim cang. Bawipa cung le careltu, sharetu nan dihlak cungah kai lawm. Ka tialmi kha cauk in voi khat chuah cang asi. Atuzong uk hnihnak chuah kan tim. Mah ai lim cun uk thumnak zong chuah than kan duh. Caan rem kan hngak ko. Thlacam kan bawm u.\nCun nichiar si ti lo in a tlangpi dang hmang in tial le thapek cu kai tim thiam ko. Mah ca zongah thlacam ka bawm rih ko u tiah Jesuh min in kan nawl than hna.Thaizing zong post kgawh kai zuam lai. By. Rev. Dr. G. Za Thio


Democrat pawl caah thawngchia tak tak. An lungrei a thei bak ko cang\nKum 87 renglo a si cangmi, Supreme court Justice Ruth Bader Ginsburg cu cancer zawtnak in sizung a phan than. Asinain Suprem Court in ttum ka tim rih lo” tiah statement a chuah. June 19 in Chemotherapy an thawk lai.\nJune 13 khan a taklin, a khuasih caah Maryland Baltimore i Johns Hopkins sizung ah an tlikpi. A rian aphuah sual ahcun President Trump le conservative caah thawngtha taktak a si lai. 1993 ah President hlun Bill Clinton nih Supreme court ah rian a rak pekmi a si.\nSuprem court Justice vialte lak ah liberal ruahnak a hrim bikmi a si an ti. Suprem court biaceih bawi cu thih hlan lo, an tuan khawh chung tuan a si. President nih rian apek nain Presdient lila nih nih aphuak kho ti hna lo, cucaah supreme court biaceih bawi thutdan cu President thim tluk tein a biapi.\nAn thim cangmi hna cu a tlawm bik, kum 30 in kum 40 tiang a nguh caah liberal le conservative president thimmi hna nih anmah ruahnak a pommi, biaceihbawi rian pek an I zuam. Cred- Salai Lairamthang\nBe the first to comment on "Democrat pawl caah thawngchia tak tak. An lungrei a thei bak ko cang"


AN TUAH TO HNA NING A FAK TUK CANG HIH, CELH DING SI TILO – The Chinlung Post\nLuther Tinhre:Twitter, Google le Apple pawl nih Conservative an tuahto dan hna cu a fak taktak. Ralkap nih mipi cungah crackdown tuah he aa lo cang. Twitter nih President Trump account an thahpiak hnuin Twitter bantuk a simi Parler ah a lungfah pitu an i thial thluahmah hna. A rannak in Google nih Google Play in Parler app cu a hlonh colh than.\nApple zong nih an store in hlonh an timh rih. An authawng (voice) a thawng chin lengmang sual lai ti an phang. An hlonhpiaknak hna ruang an chimmi cu buainak khua le bia an chim an khaang sual lai an ti. Ralkap tha lo nih a mipi a tuk a den hna i an zamnak kip zong ah thah le nawn ding a dawimi hna he aa lo cang. An tuahto ning hna cu a fak bak cang.\nSalai Lairamthang:Twitter nih President Trump lawng si loin Conservative Right wing radio host a tuanmi, Rush Limbaugh, General hlun, Michael Flynn zong twitter nih account an thah piak than hna. Conservative le Republican party a ttanhmi pawl account cu duhsah tete in thah an timh cang hna ti a fiang ko.\nTrump Lungput Hi Cu Khuaruah Har Si Ko


BOMB NIH A PUAH HNAWH MI TLANGVAL BAWI HUM TLUANGTEIN HAKHA APHAN – The Chinlung Post\nThantlang ah bomb tlolh mi nih a puahhnawh mi Pa Bawi Hum cu Monywa ah operation tuah hnu Hakha a phan. August 27 lio Thantlang Sianginn Sang ah SAC mortar bomb a tlolh i a puak mi nih Pa Bawi Hum (kum 29) cu Monywa sii-inn ah operation an tuah i September 9 ah Hakha a phan cang tiah HBDO Director Pu Cung Hu sin in kan theih. Hi kong ah Pu Cung Hu nih a tanglei bantuk in a tial.\nNu Bawi 100,000, 2.Ngun Tha Chin. 30,000, 3. NDCS 50,000, 4.Rev.Nunu Wai 50,000, 5.NLP(D0) 30,000, 6.Dawt Hniang 100,000, 7.Sang Cuai 100,000, 8.H.Chan Uk Thang 300,000, 9.Ngun Bor Cin 100,000, 10.Tha Hnem 100,000, 11.Bawi Pi 500,000, 12. ThaChinSung.100,000, 13. Biak Par 100,000, 14. MoeMoeAye 100,000, 15.Nethalands Nubu 500,000, 16.NgunHleiIang 100,000, 17.Toe Toe 100,000. Total. Kyats 2,510,000.Zaangfah hmangtu nan zaate cung ah Bawipa Pathian thluachuah tlung ko seh. Cung Hu. Laknak. THT\nThawngpang dang. Dr. Mang Biak Kung cu tuni ah ralhrang kawlralkap hna nih an thlah tthan cang. Dr. Mang Biak Kung hi september ni 9 ah ralhrang kawlralkap hna nih a inn chungah an rak tlaih mi a si. Dr. Mang Biak Kung hi Hakha Sizung pi a uktu zong a si. Tuni September ni 11 zanlei sangah an thlah tthan cang tiah The Chin Journal nih alanghter.


Trump le Joe Biden Debate Hodah Tei – Hakha Cherry\nZahan zan debate zoh cu a voikhatnak debate nak in zoh an dawh deuh. Presidential debate tuahtu phu, The Commission on Presidential Debates nih zulh phung an thlen caah si dawh a si. Moderator nu nih debate tuah hlan ah debate zulhphung tha tein a chim ta hna.\nModerator Kristen Welker hi NBC news in White house reporter a tuanmi a si. NBC News cu nan theih cio bang in left wing, liberal media an si. Trump a do ngaimi media an si caah debate an tuah hlan tein zeitluk in dah Donald Trump a rengh te lai tiah an zoh ciomi a si. An chim bantuk tein Moderator Kristen nih President Trump cu a biachim lio ah voi 24 a bia tan. Asinain Joe Biden cu voi 2 te lawng a bia a tan an ti.\nA tlangpi in President nih a tei ti khawh a si. Main Stream media cheukhat nih Joe Biden teinak a pemi an um nain Trump teinak a pemi zong an rak um ve. A cheu nih an I tluk an ti. Asinain keimah hmuhning te ah Joe Biden nih American families, Race in America le Climate Change ahcun a tei. Asinain Trump nih Covid 19 , Natioanal Security le Leadership ahcun Trump nih a tei ve tiah ka hmuh. Biachim an nolhmi vialte he fonh dih ahcun a tlangpi in tuak tik ah Trump nih a iap deuh tiah ka hmuhning a si. Zeitindek na hmuhning a si cio?Credit-Salai Lairamthang\nSAWM NAK.Tukum thimnak cu zarhhnih telawng aduh cang. Kawlram pumpi cawlcangh ning zoh ah cun NLD nih Cozah nak cu aser khawh lai ti ah zapi zumh nak asi.


TLAMTLING HRAM SEH, FIANG TEIN ALANGHTER KO CANG HIH – The Chinlung Post\nMarch 22, 2021 admin Lenhloi 0\nZeidah a cang kho (pumpak ruahnak) A rauh hlan ah SAC ralkap nih zeidah tuah a timh lai? Mipi, CRPH, Tlangcung mi zapi fonh nih tah? SAC nih November ah Thimnak election tuah khawhnak a pah chih lai. June le July ah party sawm le campaign tuahnak nawl a onh lai. PR system in thimnak a tuah lai.Atu lio tlaihmi Tamadah le Pi Suu le Vice President Pu Henry le hruaitu tlaihmi pawl tu thla maw hmai thla ah a thlah dih hna lai.\nRamchung ramleng luhchuah a har lai. Nikhat Kyat 3000 tang ei milu 65 to 75 % tiang an karh lai. Cu chung ah Zero income hlawh ngei lo 30% an phan lai. Sualnak crime a karh lai. Mipi, CRPH le Tlangcung hriamtlai lei in tah zeidah an tuah lai? Federal Army ser a thawk lai. Ramchung ramleng hriam bawmhnak a lut lai.Hriamtlai umnak hmun, peng le tlang ah kahnak a zual lai.Khuapi deuh ah Guerrilla – ralfir-ပြောက်ကျား style in kahnak le puahnak a chuah lai.\nRelchih:Kawlram kongah Singapore Foreign Minister Vivan Balakrishnan cu tuchun ah ASEAN Chairman, Sultan of Brunei hmu dingah Brunei panh in a chuak cang. Cun Thaizing ah Malaysia ah lut tthan in Malaysia FOreign Minister Hishamuddin Hussein le Prime Minister Muhyiddin Yassin hna a ton hna lai. Cu hnu ah Indonesia president Joko Widodo ton dingin Jakarta apanh tthan lai.


Good News ; Ralhrang Palek Minung 4 An Kah hna - Chin Eleven News\nGood News ; Ralhrang Palek Minung 4 An Kah hna\nYangon Tlanglawng Cung ah Palik 4 Meithal in an Kah Hna; Nihin zaanlei sml. 5:00 hrawng ah Yangon, Insein lei ah a kalmi khuaveltu tlanglawng cung ah SAC palik paruk meithal in kah an tong i pali an thi.\nA thimi palik 4 ruak cu Kyihmindaing tlanglawng dinhnak hmun ah SAC nih an lak hna, tiah khuami pakhat nih a chim. A thimi palik 4 i an meithal pawl cu a kaptu mibu nih an lak i an i kalpi. The Chin Journal; August 14, Yangon\nRelchap: CDF-Mindat le SAC Kahdohnak ah SAC Ralhrang 2 Thi; Nihin (August 14) zinglei sml. 7:00 ah Matupi-Mindat karlak ah CDF-Mindat le SAC ralhrang karlak kahdohnak a chuak i SAC ralhrang 2 an thi, tiah CDF-Mindat nih thawngpang an chuah.\nNihin zinglei kahdohnak ah CDF-Mindat lei in hliampu le mithi an um lo. SAC ralhrang pahnih an thih pin ah minung 4 fak ngaiin an hliamh hna.\nNizaan ah Matupi-Mindat karlak meng 13 ah kahdohnak a um i, CDF-Mindat lei in minung 2 hliamhma (fak lo) an pu. The Chin JournalAugust 14, Yango\nI Lawmh Loawk A Tha Hrimhrim Lo, Thaizing Kiptu Lei Cun Hakha Khuapi Ah Oxygen Seh An Bunh Cang Lai


Ramkomh Hluttaw Nih Myanmar Ram President Ah U Win Myint An Fehter Cang – THE CHINLAND POST\nRamkomh Hluttaw Nih Myanmar Ram President Ah U Win Myint An Fehter Cang\nCity Hunter| 2018 March 28| March 28 ah tuahmi ramkomh hluttaw tonpumhnak ah Pyithu hluttaw Speaker hlun U Win Myint cu Myanmar rampi President ah an thim i an fehter taktak cang. President a tlingmi U Win Myint nih mee 636 chung ah mee a hmuh. Avoi 10nak Myanmar rampi hruaitu ding President thimnak le avoi 10nak President ah thimmi U Win Myint konglam le ramkhel lei a cawlcanghnak tuanbia tawi cu a tanglei bantuk in a si.\nMarch 28 President Thimnak Le Mee Hmuh Zat\nRamkomh hluttaw ah MP zapi hi 656 a si. Hi chung ah NLD – MP hi 387, party dangdang in mizapi nih thimmi MP zapi hi 60 an si. Mizapi nih thimmi USDP- MP hi 44 an si. Mizapi nih thim lomi 25% in thlahmi ralkap MP hi 166 an si. March 28 ah tuahmi ramkomh hluttaw ah MP pawl khunh a lami (leave) minung 20 an um. Cu ruang ah mee a thlatu taktak hi 636 lawng an si. U Win Myint nih mee 403 a hmuh. Pu Henry Van Thio nih mee 18 a hmuh i U Myint Swe nih mee 211 a hmuh. Hnonmi mee zapi hi 4 a si. Cucaah, U Win Myint cu President, U Myint Swe cu Vice President-1 le Pu Henry Van Thio cu President-2 ah ramkomh hluttaw nih an fehter riangmang cang.\n2016 Kum President Thimnak le Mee Hmuhzat\n2016 kum Myanmar ram president thimnak ah mee an hmuhzat cu; U Htin Kyaw nih mee 360, U Myint Swe nih mee 213, Pu Henry Van Thio nih mee 79 an rak hmu. Pu Henry Van Thio mee petu zoh than tikah tlangmi party in MP 51 le NLD party in MP 28 te lawng nih an rak pek.\nMarch 28, Myanmar rampi President thimnak ah Daw Aung San Suu Kyi, Pu Henry Van Thio le Thura Shwe Mann zong ngaithlaitu dirhmun in an i tel ve. Ramkomh hluttaw ah mee\nMarch 21 ah President U Htin Kyaw nih phungningte in rian a chuahtaknak kong thawng a thanh. Cu bantuk in March 21 ni thengmang te ah Pyithu hluttaw Speaker U Win Myint nih a rian a chuahtak ve. Cu ruang ah President U Htin Kyaw zaka ah atu bantuk in thimnak an tuah hi a si.\nPyithu hluttaw nih Vice President thimnak an tuah colh ve i U Win Myint (NLD) le U Taung Aye (USDP) aa cuh ding in an chuahpi hna. Hluttaw nih mee thlaknak in an thim hna i Mee 304 chung ah U Taung Aye cu U Win Myint nih mee 273 in a tei. U Taung Aye cu mee 27 lawng a hmu.\nPyithu hluttaw nih Vice President caah an thimmi U Win Myint cu President si khawhnak tahfung a tlinh le tlinlo chekfelteu committee nih an chekfel hnu ah a tling tiah ramkomh hluttaw nih an fehter. Cu dih hnu ah Vice President a tuan liomi Henry Van Thio le U Myint Swe he an i cuh i atu bantuk in Myanmar rampi President ah mizapi nih an zumh bantuk te in a tling.\nPresident U Win Myint Konglam A Dot Dot\nU Win Myint (kum 66) cu 1951 November 8 ah a chuak. A chuahkehnak cu Irrawaddy ramthen, Danuh-phyu peng Ngaungchaung khua ah a si. Atu cu Yangon ramthen, Tamwe peng ah khua a sa cang.\nYangon Arts and Science University ah Geology in B.Sc, H.G.P le RL in degree a lami a si. 1985 in central baiceih zung (high court) ah sihne rian a rak tuan. 1990 kum thimnak tuah lio ah Pyithu hluttaw thimfung hmunhma in MP a rak tling. Cun, 2012 caankarlak thimnak zong ah MP a tling. 2015 thimnak tuah lio Yangon ramthen, Tamwe peng, Pyithu hluttaw thimfung hmunhma in MP tlingmi a si. Amah hi a hramthawk te in NLD party ah a lutmi a si.\n2016 February 1 in 2018 March 20 tiang Pyithu hluttaw ah Speaker (Chairman) rian a tuan. 2018 March 21 ah Pyithu hluttaw Speaker rian in aa phuak i March 23 ah Pyithu hluttaw hluttaw nih Myanmar vice president caah an thim. March 26 ah tuahmi ramkomh hluttaw ah atu lio Vice President Henry Van Thio le U Myint Swe he President aa cuh lai.\nWin Myint hi 1988 liote khan NLD hrihhram he pehtlaihnak thukpi a rak ngei cangmi a si. 1988 kum 8888 mizapi buainak ah a chungpi tiang a rak cawlcang vemi pakhat a si. Cu ruang ahcun nawlngeitu cozah nih voi 3 tiang thong an rak thlak bal. Thong a tlak lio ah a fapa te a zawt zual tuk i ralkap nih na fa maw na thim deuh lai, ramkhel riantuan ti lo dah tiah an rak ti. Ramkhel rian ka tuah ti lai lo na ti ahcun kan in thlah lai an rak ti. Sihmanhsehlaw, ramkhel rian thlah a duh lo ca le a zulhmi lamthluan fekte in aa tlaih ruang ah thong a tlak kar ah a fapa te cu a thi. A fapa ruak hmanh hmu manh lo in ramkhel rian a tuantu a si.\nNLD CEC (Central committee) ah saupi chungtel a tuan cangmi a si pin ah atu hi NLD CEC ah secretary chungtel pakhat zong a si. 1988 lio hrawng khan Win Htein, Nyan Win tleicia Win Tin le Win Myint hi NLD party ah zumh bikmi thla pali tiah auhphahmi an si. Daw Aung San Suu Kyi he nai lawng si lo in hlanpi khan naihte in pehtlaihnak a ngeimi le rian a tuanti cangmi an si.\nCu ruang ah 2015 kum thimnak in MP a tlin cangka Daw Aung San Suu Kyi nih Pyithu hluttaw speaker thutdan a pek. Hluttaw Speaker a tuan chung ah upadi le phungphai tampi a serchuahpi khawh hna. A hleikhun in mizapi nih mitthli he an tuarmi le an tahhnawhmi vawlei hmunchuhmi kongkau ah mizapi leikap in fakpi in a tangmi le riantuantu pakhat zong a si. Hi kong ralthate in a tawlrelmi ruang ah mizapi thinlung hmunhma tampi a laak, mizapi nih an upat tuk.\nU Win Myint hi mizapi aiawh ah riantuantu a simi le mizapi nih riantuanpiaktu ding ah thlahmi Pyithu hluttaw palai pawl an riantuanmi felfai lo ruang le daithlan ruang ah mizapi leikap in fak ngai le raltha te in bia achim ngamtu le MP pawl a si ngamtu pakhat zong a si. Dinfelnak a tanh ngaimi le thil a dikmi cung ah raltha te le khulrang ngai in hmalaknak a tuah tawntu hluttaw speaker pakhat zong a si tiah theih a si.\nRef: Wikipedia, DVB, BBC\nPrevious President Tuanding Cu Daw Aung San Suu Kyi Nih A Khaukhih Cia Cang\nNext Chin MP Zapi Nih Vice President Henry Van Thio Mee An Pe Dih Lo


Chin, Mara: Hlawthai язык. Методы евангелизации, материалы, посвящённые насаждению новых церквей, христианские песни, а также аудиоматериалы для изучения Библии\nChin, Mara: Hlawthai язык\nНазвание языка: Chin, Mara: Hlawthai\nНомер языка в системе GRN: 8783\nАудиозапись доступна на языке: Chin, Mara: Hlawthai\nСлова Жизни w/ LUSHAI Песни (in Lakher)\nДругие наименования для: Chin, Mara: Hlawthai\nWhere Chin, Mara: Hlawthai is spoken\nDialects related to Chin, Mara: Hlawthai\nThere are 4 similar spoken languages or dialects which share the same ISO language code as Chin, Mara: Hlawthai.\nInformation about Chin, Mara: Hlawthai


TUM BIK FAPA SIN HRILH FIANH NAK, HITLUK FAK IN NA KA TINAIN BIACHIA KA CHIM LO – The Chinlung Post\nLiante: A tu lio than tlang lei pu tum bik nih mino a report an ti mi hi a hman lo mi si . A report mi than tlang mino nan um ah cun zang fah tiin kei mah hi ka chim uu law kei mah cu a fa ka si. zang fah te inn lai mi nih theih ding inn ka bawm ko uu law . A hman mi a si ah cun a ho nih dah an chimh ti ka hal ah khan a ka chimh ding si nainn.


Joe Biden caah ningzah tuk si cang. Iran leader nih Bia a chia kanh bak ko cang\nA poi chin lengmang ko, Trump president a si lio ah zeihman a chim ngam lo mi, Iran leader nih atu cu, cakei ka si ti bantuk in US cungah a duh duh a chim ngam cang\nIran’s Supreme Leader Ayatollah Ali Khamenei nih a chim mi cu, US nih kum 2015 Nuclear Deal ah US tel a duh than a cun US nih kar a hlan hmasa lai tiin a chim\nSanctions ah Iran dan a tat mi vialte hi a dawngter hmasa hnu ah rian kan tuan than lai tiin a chim. Bia lawng in si lo in ca tial bak in pehtlaihnak a tuah than ding a si, mah bantuk in a tuah lo a cun Iran Nuclear Deal ah zeihman bia chim hla seh\nMah bantuk in ca tial bak in biakamnak a tuah hnuah kan zoh lai tiin a chim. Germany, France & the United Kingdom – European powers 3 , Nuclear deal sign ram nih an biakam ah zeihman tlam an tlingter lo ruangah Iran Nuclear Deal kongah zeihman an chim ti lai lo tiin a chim\nMah bantuk in Iran nih US a ti mi kongah, mi tampi nih Joe Biden sual an phot cang i, Iran nih Joe Biden admin a tih lo tuk, uico ah hman a rel lo tiin ceilak in Joe Biden tu an phomh cang.\nIran Foreign Minister, Javid zong nih, United State nih karhnih chungin Iran Nuclear Deal pethlaih than an duh a cun hun an ngei tiin a chim. Credit-Twitter\n@khamenei_ir. The side with the right to set conditions to #JCPOA is Iran since it abided by all its commitments, not US or 3 European countries who breached theirs. If they want Iran to return, US must lift all sanctions. We’ll verify & if it’s done properly, we’ll return to our commitments.\nBe the first to comment on "Joe Biden caah ningzah tuk si cang. Iran leader nih Bia a chia kanh bak ko cang"


Biakinn Chung Meithal Kah Hi Tih Ding A Si Maw? – Chin World News Evening\nJune 4, 2019 Salai Van Theihtlei\nLaimi hi kan thinphan zong a fawi tuk. Van thihphaih luklak ahcun kan ral a chia colh. Mizo le Lai cu khuaruahhar kan si. Phungchim thiam nawn pakhat nih, “Caan dongh le thianglawr in a kan thihphaih ahcun a kan hloh. Ka lar a timi nih a duh paoh in a kan thui. Bawipa nih a ka chimh timi bia in, duh paoh in a kan mer khawh.” Kan Krihfa zumhnak ah kan hnget lo taktak. Pathian bia le Jesuh bia hi kan nunnak taktak a nung lo. Cucaah USA ah hmun khat hnih ah biakinn chung meithal kahnak aum tik ah, security hlan lawngte kan caih cang. Kan zumhmi Pathian le Jesuh khawika um hmanh kan thei ti lo. Kan pawngkam thil sining nih a kan tei tuk.\nHi biahalnak hna hi ruah a herh.\nBiakinn chung meithal kah hi, tih awk a si maw?” tiah ahcun “Tih ding cu a si ko.”Phan ding a si maw?” tiah cun phan tuk ding cu a si lo. “Ralchiat ding a si maw?” tiahcun ralchiat ding a si hrimhrim lo. Hmailei kong cu a ho hmanh nih chim khawh a si lo. Ka chim kho ve lo. Kan biakinn cio zong nih kan tong lai maw tonglo timi cu, a ho hmanh nih chim khawhmi a si lo.\nUS i meithal kahnak vialte epchun tik ah, mibu kahnak hi -Nigh club, Zudawr, Gambling tuahnak hmun, riantuannak hmun, sianginn le Mall ah tam bik a um. Hi hmun hna epchun ahcun biakinn ahcun a tam tuk lo. Biakinn meithal kah hi a tam chin lengmang ko nain, biakinn a tam rup in tuak tik le kum khat ah voi zeizat dah a cang?” timi a kum in tuak ahcun chim tlak ngaingai a si lo.\n“Ka pi ka ningti ti” ti phun in, ningtih rumro phai tu ahcun, vawlei ah hin hnangamnak a um lo. Tih ding le phan ding a tam tuk. Ralchiat ding a tam tuk. Ralchiat hnu ahcun chumhmui hmanh khi zan ahcun tih khawh a si. Puan aa zarmi hmanh mithla ah an rak rel tawn. Chizawh awnh hmanh khi nautah ah rel a si. Chinbu onh hmanh mithla thih ah ruah a si. Varit hmanh ralchiami nih cun an tih. Cucu ralchiatnak nih a chuahpimi an si. Ralchia mi caahcun vawlei hi a bi tuk. Cucaah, 32 nak U.S President a simi, Franklin D. Roosevelt nih cun biakamnak a tuahni ah. tihnak le phannak (fear) kong he pehtlai in hi tin a rak chim:\n1997 ah USA ka phan. Hi bantuk biakinn kahnak hi a tlawm ngai. USA ka um chung 20 chungah Dayton, Cincinnati le Columbus ah voi khat zong biakinn chung meithal kahnak ka thei rih lo. Biakinn tampi ah ka pum. Catholic ah ka pum. Presbyterian, Lutheran, Pentecostal church, UMC, Baptist le Minak church tiin, biakinn tampi ah ka pum. A tlawm he a tam he. A ho hmanh nih palik an hlang bal lo. Ohio ka pumnak, Khawika church hmanh ah security a hlangmi ka hmu bal rih hna lo. Biakinn member tammi cu motor luhchuah a har caah, motor lam a cawngtu ding i an hlanmi dah ti lo cu, biakinn aa pummi vengtu ah security an hlanmi ka hmu bal rih hna lo. Tihnak le phannak an ngei bak lo.\nUSA i meithal kahnak tam deuh cu, “Innchung khar nuva kar buai ruang? Pastor le hruaitu huat ruang? Minak huat ruang? Innchungkhar buai le sipuazi tlak tuk ruang i ingpuan ruang?” ti bantuk deuh ruang ah a si. Research an tuah tikah, “Domestic abuse” an ti i, innchungkhur vuakden tuk ruangah tambik a si an ti. Cucaah chungkhar ah vuakden rumro hna i, hman ding asi lo. Vuakden cu cawnpiaknak lak ah a niam bikmi, fimnak aa tellomi cawnpiaknak asi tiah psychologist nih an timi hi dik dawh a si. Vuakden rumro in piahtana phisin timh cu, cawnpiaknak chiakha bik a si ko. Cu bantuk chung in a chuakmi minung cu an ziaza khi a chia cia. Nupi an thit va an ngeih tikah a fawi ti lo. Lungrawknak a chuak i, midang cung thinhunnak a chuak cang.\nPsalmist (Hlaphuahtu) nih Cungnung Bik Pathian kha huppengtu ah ser a biapitnak le amah aa bochanmi hna caah zeitluk in dah himnak a um timi kha Psalm 91 ah a kan chimh: Na pawng ah minung thawng khat an thi ko lai; na velchum ah thawng hra zong an thi ko lai; sihmanhsehlaw nang cu zeihmanh nih an tong lai lo” (Ps. 91:7)\nRef: Semnak Lairam\nTlangcung Hriamtlai Caah Thawngchia, Ralkap Nih An Chim Ning In An Kalpi Tak Ahcun Buainak A Chuak Kho


Paletwa Peng ah cun NLD Palai Panga Ning in Teinak Kan Hmu Ko Lai-MP U Myo Hteik – THE CHIN JOURNAL\nPaletwa Peng ah cun NLD Palai Panga Ning in Teinak Kan Hmu Ko Lai-MP U Myo Hteik\nOctober 25, 2020 September 15, 2020 | The Chin Journal | Hakha, Chin State\nMP U Myo Hteik. Vice President Henry Van Thio chungkhar nih Naypyidaw ah an tuahmi Christmas puai lio. 20, 12, 2019/The Chin Journal\nAralaimi November thimnak ah Chin ramkulh Paletwa peng ah NLD in aa zuam dingmi palai panga nih teinak kan hmuh dih ko lai, tiah atulio Amyotha Hluttaw ah MP a simi U Myo Hteik nih a chim.\nJuly thla chung ah khan Sami khua ah The Chin Journal nih MP U Myo Hteik cu pumpak ton biaruahnak kan ngeih i cu lio ah cun a cunglei bang in a chim hi a si.\n“Paletwa peng ah cun 2015 lio bang in Landslide in kan tei lo hmanh ah NLD palai panga ning in teinak kan hmuh lai tiah ka zumh ko. Aruang cu NLD party le NLD palai hna nih mipi ca ah zeidah kan ttuan ti cu anmah mipi nih an theih dihmi a si ko,” tiah MP U Myo Hteik nih a chim.\n“Ramkhel lei thlennak tuah tik ah hin mizapi nih zakhat ah zakhat in dirkamh timi cu a har ngaimi a si. Sihmanhsehlaw, Paletwa peng mi tam u nih kan rianttuanmi cung ah siseh, NLD party cung ah siseh, atulio cozah cung zong ah siseh, zumhnak an ngei ti hi ka zumh ca ah 2020 thimnak zong ah teinak kan hmu lai tiin ka zumh ngam hi a si,” tiah a langhter chap.\nPaletwa peng cu Chin ramkulh chung ah a kau bikmi le milu an tam biknak a si.\nNovember thimnak ah Paletwa peng ah NLD aiawh in U Myo Hteik (Ramkulh Hlutaw-2), U Soe Htet (Ramkulh Hluttaw-1), U Hwai Tan (Amyotha Hluttaw), U Aung Swe (Pyituh Hlttaw), U Pyi Min (Amyotha Hluttaw) tiin an i zuam hna lai.


Covid-19 nih kan community ah zeitluk in dah harnak a kan pek ti mi kong ceih ti dingah CCI president Peter Thawng Hmung – Hakha Cherry\nCovid-19 nih kan community ah zeitluk in dah harnak a kan pek ti mi kong ceih ti dingah CCI president Peter Thawng Hmung cu U S Surgeon General Jerome Adams, Mayor Joe Hogsett le Marion County Health Department Lutlai Dr. Caine he cabuai cung biaruahtinak an ngei kho. Surgeon General nih Vaccine a thatnak kong le mipi zong i chunh ve ding in forhfialnak a ngei.\nHi bantuk in biaruahti khawhnak a kan tuah piak tu kan hawi tha MCHD cungah lunglawmhnak tampi kan ngei.\nCredit-Chin Community Of Indiana\nCCI president Peter Thawnghmung attended a roundtable meeting with the US Surgeon General Jerome Adams along with Mayor Joe Hogsett and Dr. Caine from Marion County Health Department to discuss the impact of COVID-19 on minority communities.\nMuch appreciation to the surgeon general for sharing positive results of the vaccine and encouraging the public to make informed decision. We thank our partner Marion County Public Health Department for allowing CCI to provide input in this important event.\nFalam khuapi cu a poi ngai.Suimilaam 1:30 cheu chung Falam khuapi ah Mask huh lo an tlaih mi minung 135 an si.


By Rolian : Zahnak tlang, Vanzang tlang, Khualhringtlang khua mi vialte nih CNLD ah vote pek ding in CNF/A nih nawl an chuah – Chin 11 News\nBy Rolian : Zahnak tlang, Vanzang tlang, Khualhringtlang khua mi vialte nih CNLD ah vote pek ding in CNF/A nih nawl an chuah\nNaite Zahnak tlang, Vanzang tlang, Khualhringtlang khuate kan tlawnnak ah CNF/A nih khua mi hna cu CNLD ah vote pek hrimhrim dingin khuate bia an cah dih hna tiah kan theih.\nNaite ah CNF/A hriamtlai phu nih Zahnak tlang, Vanzang tlang, Khualhringtlang khuate Pastor le khuabawi vialte an auh hna i CNF/A ah vote nan thlak dih lai tiah an ti hna. Cheu khat khaute cu hrocer an tong. Bungkhua khuami pakhat zong nih “CNLD nan vote lo ahcun CNF/A nih nan kut an cik hna lai tiah an khuabawi pa nih a ti hna” tiah khuami minlanghter a duh lo mi pakaht nih aa kan chimh.\nNovember 2/2020 ah Khuafo khuami le NLD party tonnak ah khuami pakhat nih a chim mi cu “Vote pek kong ah hrocer kan tong” tiah achim ve. Khua upa pakhat nih “CNLD ah vote rak pe hna She, a pe lomi hna cu an min cazin kan rak lak hna lai tiah CNF/A nih aa kan ti” tiah khua upa pakhat nih aa kan chimh.\nNaite ah CNF/A phu nih Zahnak tlang, Vanzang tlang, Khualhringtlang khuate khuami Pastor le khuabawi ah auh hna lio ah Khualhringtlang in Lungzarh khua bawi a kal lo caah atu hi an auh than tiah an chim rih.\nHi kong he pehtlai in khua mi cheu khat nihcun tih phan ruang ah vote pek nak thinlung ngeih lo ti bantuk le duh lo buin tihphan ruang ah CNLD vote pek aa tim mi zong an um.\nTutan Zahnak tlang, Vanzang tlang, Khualhringtlang khuate khuabawi le pastor te an auh hna lio ah Solomon Thang Ding, Pu Zingcung, Pu That Ni, Dr. Sui Khar le Dr. Liang Hmung Sakhong zong an i tel tiah khuami nih an chim.\nHi kong he pehtlai in a cunglei CNF/A kan pa le an i tel le tel lo kan hlat kho rih lo caah khuami nih an chim ning hi vial lawng kan van langhter rih. Credit : The Voice Of Democracy


Prince William Coronavirus in a rak zaw. – Onlinenungak\nPrince William Coronavirus in a rak zaw.\nBritish siangpahrang a___e ding Prince William cu April ah khan Coronavirus a rak i chonh tiah BBC nih a vun ttial. A pa Charles zong mah zawtnak hin a rak zaw ve ti a si.\nHi zawtnak biatak tein a vun karh khan Norfolk i siangpahrang chungkhar ngeihmi hmun le inn ah an dawng tein an rak i erh. An pi Elizabeth tu a dang tein a um. Chuah ni zong Zoom le Online in an rak tuah.Atu hi UK cu Coronavirus an i chonh tuk caah an rengh taktak lio a si.\nTeirial catial tu page ta ka lak mi si


Bawli (Bra) He Lawng Sexy Ngaiin A Rak Lang Tthanmi Thin Zar Wint Kyaw – Lai Holh News\nBawli (Bra) He Lawng Sexy Ngaiin A Rak Lang Tthanmi Thin Zar Wint Kyaw\nMintami Thin Zar Wint Kyaw zonghi sexy leiin minthannak a hmuh bantukin a caancaan ahcun sexy taktakin a umnak hmanthlak pawl hi a social hmangin a rak langhter tawn. Cutik ah social media lei zongah hmunhma a la kho taktak.\nThin Zar Wint Kyaw hi cu a muisam zong aa dawh pinah a pumrua hrimhrim a ttha tuk ve. Puai kip le show kip ahhin fashion design dawhdawh he hmuh lengmang a si ve. A pumrua le a tungtai aa dawh ve tikah zeibantuk fashion design paoh hi aa tlak dih.\nSexy Thin Zar Wint Kyaw zongnih hin a muisam dawhnak le a taksa tthatnak hi a social facebook hmangin a rak langhter lengmang ve. A fashion design dawhdawh hna zong a rak phozaar ve tawn.\nA tutan a fashion zong phundang ngai a hung si tthan. Bawli (bra) lawng he a umnak hmanthlak cu a fcebook hmangin mipi sinah a rak phozaar tthan. Sexy nawi in hman ithlak lo ahhin cun a um kho rua lo.\nSource:’ Thin Zar Wint Kyaw


Kawl Ralkap 6 Nih An Velhmi Matupi Pa Cu Sia Le Vok In An Nawl Hna - THE CHINLAND POST\nKawl Ralkap 6 Nih An Velhmi Matupi Pa Cu Sia Le Vok In An Nawl Hna\nSalai CungCung|2019 May 6| 2019 April 20 ah electric zung cozah riantuantu pakhat kawl ralkap nih an velhmi cu Chin nunphung ning in Sia le Vok pakhat in an nawl hna tiah kan theih.\n“Tu cu khat le khat lungtlinnak kan ngei cang. Chin miphun nunphung ning in Sia le Vok pakhat in a kan nawl. Hi nawlnak ah hin pastor pakhat, a ka velhtu minung 6 le ralbawi zong an rak ra ve” tiah Salai Boi Ha nih a chim.\n“Khaphnih lungtlingnak an ngeih caah kanmah lei in cun chim ding a um ti lo. Nain nuhrin covo kongkau lei in zoh ah cun ngaihthiam awk an si lo ti kan hmuh. Hi bantuk thil a caan than lo ding in an mah lei zong an i ralrin a hau lai. Hi bantuk thil can hi Chin nunphung in si lo in Upadi ning tein kal seh ti ka duh. Pakhat le pakhat i remnak ahhin Chin nunphun phunlam in kal ti lo in Upadi ning tein kal cang u sih ti ka duh. Tu cu a bu in thil cang mi a si caah a poi khun. Khat le khat lungtlinnak in thil a dih i hmailei caan ah a lem sual hna lai ti ka phang” tiah ralkap kar le Salai Boi Ha kong hepehtlai in CHRO field Director Salai Terah nih a chim.\n“Bungtla electric zung ah furcaan le khuasik caan ah cun ti a tam caah kawl ralkap umnak lei hi nikhat dang in mei kan pek tawn hna. Asinain thalcaan, abik in April-May ah cun ti a zor tuk caah kawl ralkpa umnak lei hi nikhat ah suimilam pakhat le cheu tiin timh tuahnak kan ngei. Kumdang zong ah cutin kan pek peng ko mi hna, tu hi zeitindah an ruah ka thei lo. 2019 May thla chung ah ralkap a ka velmi pawl ka auh hna lai i tha tein ka hal than te hna lai” tiah Salai Boi Ha nih CHRO sin ah a chim.\nMatupi Bungtla electric mei lak mi a zohkhenhtu lutlai Salai Boi Ha kum 30 cu April 20 zarhteni zaan ah khan ti tha a zor deuh caah Kawl ralkap bu Kha La Ya-140 lei an pekmi mei cu chikkhat an hmihpiak chung hna. Cu mei hmihpiak mi cu “zeiruang ah nan hmih” tiin kawl ralkap 6 nih an velh tiah CHRO sin in kan theih. Cuti an velhnak ah cun Salai Boi Ha cu a lu kuai i awrhlei kutdong pakhat a kiak tiah kan theih.\nSalai Boi Ha a veltu hna hi Kha La Ya 140 in ralkap bawi Kyaw Kyaw kut tang mi an si, anmah pawl cu tu hi ralkap umnak thong ah an chiah lio hna a si tiin ralbawi pa hmurka in kan theih tiah Salai Boi Ha nih a chim.\nPrevious Minister Lal Thawm Thang Cu Leitang Chuak Le Pawngkam Zohkhenhnak Minister Rian An Khinh Chih\nNext Lungmili Tisor Pawngkam Hnawm A Chartu Rap Hlasa Paling Thangthat A Tong